Erregimenaren murrizketak lehengoratuko dituen Nafarroako hezkuntza itunari baiezko baldintzatua emango diogu | LAB SINDIKATUA\nIrakaskuntza Hezkuntza Erregimenaren murrizketak lehengoratuko dituen Nafarroako hezkuntza itunari baiezko baldintzatua emango diogu\nItun horrek aintzat hartzen ditu azken hilabeteotan LABek defendatu dituen puntu nagusiak eta gure oinarriekin kontsultak egin eta gero sinaduraren aldeko iritzia ia ahobatekoa izan da. Hauexek baitziren gure eskaeren plataforman bideratu nahi genituen arlorik garrantzitsuenak:\nIrakastorduak bi ordutan jaistea, Lehen zein Bigarren Hezkuntzan.\nOrdezkapenen bat dagoenean lehen egunetik bideratzen hastea.\nGelako ikasleen ratioak murrizketen aurreko egoerara jaistea.\nEuskarazko Lanbide Heziketaren funtzionamendu egokia bermatzea eta ziklo gehiago zabaltzea.\nLanda eremuko eskolen oinarrizko beharrei behingoz erantzutea, ratio berriak ezarriaz eta zuzendaritza ordu gehiago onartuaz, besteak beste.\nBerrikuntza pedagogikoan sakontzeko neurriak hartzea.\n55 urtetik gorakoei irakastorduak gradualki gutxitzea.\nPAI gainditzera datorren eleaniztasun eredu inklusibo berriaren ezarpenari bide ematea.\nPuntu horiek guztiak onartuak izan dira itunaren zirriborroan eta oinarri egokia iruditzen zaigu aurrera begirako hezkuntza sistema hezitzaileagoa eraikitzeko bidean.\nLABek iritzi hau ez du bero-beroan hartu. Urtebete baino gehiago negoziatzen jardun eta gero, afiliazioarekin egindako barne galdeketan nabarmen izan da gure oinarriek itun honi agertu dioten babesa. Beraz, bai gure oinarrien iritziari baita mobilizazioei esker itun hau bideratzen lagundu digun hezkuntza komunitateari zor diogun begirunea dela-eta, LABek konpromiso bikoitza plazaratu nahi du itun horren inguruan.\nItuna behin abian jarrita, bertan adostutakoa betearazteko eta jukutriak saihesteko begirale-lan zorrotza egitea da gure lehen konpromisoa. Hala nola, Hezkuntza kalitatearen bermea izatea bultzatuko dugu. Administrazioak bere konpromisoak betetzea izango da gure lehentasuna.\nBigarren konpromisoa itun hau babestea izango da, batez ere interes politiko zehatz batzuei erantzunez hainbatek egingo dion erasoa aintzat hartuta. Itun horrek aldaketaren aldeko lau alderdi politikoek sinatu zuten akordio programatikoaren puntu nagusiak errespetatzeaz gain, etorkizunean bide arin eta luzeagoa egiteko lehen urratsak egitea ahalbidetuko digu. Beraz, adi egongo gara kanpotik etortzen diren eraso guztiei, une honetan erregimenaren fronte politiko eta sindikala hasi baita bere logika politikoarekin lan eremuari dagokien aferak kutsatzen eta horretatik onura politiko-elektoralak bilatzen. Horren adibidea da ikastordu murrizketak eta aniztasunaren trataera nahasteko eta gai horren inguruan anabasa eragiteko egunotan egon den saiakera. Irakasleentzat onuragarriak diren neurriak murrizketen garaian sortutako baldintzen logikarekin oztopatzea zarpaila iruditzen zaigu eta inolako soluziorik mahai gainean jarri gabe neurri horiek kritikatzea, arduragabekeria galanta. Horrez gain, kontuan dugu hitzarmen kolektiboen estatalizazio prozesua hortxe dugula eta horrek gure lan baldintzen hobetzea arriskuan jartzen duela nabarmen. Marko estatalaren egungo gehiegizko menpekotasunak nabarmen baldintzatu du itun honen negoziazio prozesua.\nHorren aurrean, eta itunaren aplikazioak eragin ditzakeen balizko disfuntzioak (murrizketen ondorioz sortu zirenak, ez ahaztu) bideratzeko lau mahai tekniko sortzea proposatu du LABek, honoko gaiak landuko dituztenak: aniztasunaren trataera, ebaluazio eredua, ordezkapenak eta programa eleanitzaren garapena.


Aho-sudurreko pantaila, PET material erresistentean, kokotserako babesgarriarekin eta burua doitzeko eroso elastikoarekin. Zipriztinen eta partikulen aurkako isolamendua ematen du bereziki sentikorrak diren eremuetan, hala nola sudurraren eta ahoaren eremuan. Erraz desinfektatzen da erabilera bakoitzaren ondoren, eta bereziki diseinatuta dago ahoa agerian egotea beharrezkoa den egoeretarako (bilerak, ezpainak irakurtzea gor-mutuen bidez).\nLarruazala ukitzeko material egokiekin egina, denbora luzez erabiltzeko diseinatutako akaberekin, deserosotasun edo narritadurarik eragin gabe.\nErraz muntatzeko modukoa, jarraibideen eskuliburua eskuragarri.


Gaia: Enpresa (Foro guztia)\nHekimen: "Jaurlaritzaren aurrekontu proiektuan hedabideentzat diru jaitsierarik ez egotea sektoreak egindako lana onartzea da" ENPRESA\n2013-04-24 / 09:55 / Hekimen\nHerri Ekimeneko Euskal Hedabideen Elkarteak Gobernuak 2013rako aurkeztu duen asmoaren balorazioa plazaratu du. Elkarteak kezka agertu du hizkuntza politikarako laguntzen murrizketa dela eta.\nHekimen sortu da, euskal hedabideen elkartea ENPRESA\n2012-11-22 / 10:10 / Hekimen\nEztabaidaren desbideratzea eta gertakarien larritasuna ENPRESA\n2012-09-10 / 10:55 / Euskal Herria Esnea Kooperatiba\nHautsak harrotu ditu Eusko Jaurlaritzak Euskal Herria Esnea marka berriari produktuen etiketak euskara hutsean edukitzeagatik ireki dion zigor-espedienteak. Kaikuk markaren izena zela-eta igorritako salaketaren ondoren etorri da Jaurlaritzaren ekimena. Jarraian datorrena, Euskal Herria Esnea Kooperatibak sortuka ika-mikari erantzunez plazaratu duen azken adierazpena da.\nEuskal Telebista eta euskal telebista ENPRESA\n2012-07-24 / 08:08 / Jon Sarasua\nBeste behin, murrizketak euskal hedabideentzat ENPRESA\n2012-07-13 / 09:00 / Eider Carton (Elhuyar), Mikel Irizar (Tokikom), Joanmari Larrarte (Berria Taldea) eta Xabier Letona (Argia), Herri Ekimeneko Euskal Hedabideen izenean\nAldahitz ikerketa: Euskara ikasi dutenen hizkuntza‐ohituren aldaketak lan munduan ENPRESA\n2012-02-07 / 09:35 / Soziolinguistika Klusterra\nSoziolinguistika Klusterrak Aldahitz ikerketaren ondorioak kaleratu ditu. Ikerketa 2010 eta 2011. urteetan zehar garatu da, lan munduan, eta tipologia jakin bateko langileen kasuak izan ditu aztergai: heldu zirela euskara ikasi, eta lankideekin euskaraz egiterainoko ohitura finkatu duten langileak. Klusterrak proiektu hau AEK-Ahize, Elhuyar Aholkularitza, Emun Koop. E., Hernaniko Udala eta Eusko Jaurlaritzako HPSrekin lankidetzan garatu du. Pello Jauregi irakaslea (EHU) izan da zuzendaria eta Eusko Jaurlaritzak finantzatu du. Jarraian datorrena ikerketaren ondorioen sintesiaren txostena duzue.\nHiriko ez da soilik auto bat ENPRESA\n2012-02-01 / 09:10 / Rober Gutierrez\nEuskarazko hedabideek erakundeen konpromisoa behar dute ENPRESA\n2011-12-05 / 07:31 / Euskarazko hedabide ez publikoak\nEuskarazko hedabideak, beste jauzi baterako ordua editorial bateratua plazaratu eta bederatzi hilabetera, euskarazko hedabide ez publikoek beste idatzi bateratu bat zabaldu dute. Hemen duzue, oso-osorik.\nEnpresa ekintzaileak eta hizkuntza kudeaketa ENPRESA\n2011-11-15 / 09:05 / Edurne Bilbao eta Mikel Urdangarin\nOhitura berriak sortzea, errotuta daudenak aldatzea baino errazagoa den bezala, lorgarriagoa da hizkuntzak kudeatzeko sistema egokia ezartzea enpresa berri batean, aspaldi sortutako batean baino. Berriak izateaz gain, txikiagoak ere izaten dira, eta, erraztasun handiagoa dute egokitzeko. Ondorioz, eraginkorragoak dira berrikuntzen aurrean.\nGuztia da oso zaila erraza izan aurretik ENPRESA\n2011-07-08 / 09:50 / Rober Gutierrez\nGaztelera hizkuntza bakartzat duen ingurune batekoa naiz, familia erdaldunekoa, beste asko bezala lan eta aukera bila Gasteizera etorri behar izan zuena. Gasteizko bilakaera soziolinguistikoa ezaguna da eta, azken hamarkadetan hobera egin badu ere, oraindik ere gasteiztar askorentzat gaztelera da hizkuntza normal eta errealitate bakarra.


Liliadak, bertso saioak online - Busturialdeko Hitza : Busturialdeko Hitza\nGaur egungo egoera dela-eta, bertan behera geratu dira hainbat eta hainbat bertso saio. Plazetan edota txokoetan batu izan dira bertsolariak sarritan, eta orain ezin dituzte aurrez aurreko saio horiek eskeini. Hala ere, sasoi berrietara egokitu dira Busturialdeko bertsolariak, eta euren afizioa online zabaltzea erabaki dute Lilibertsoko kideek.\nLiliadak sortu dituzte, online jarraitu ahalko diren bertso saioak. “Sasoi berrietara egokitu behar garela diote. Eta guk ere hori egin dugu. Lilibertsotik Bizkaia osora zabaldiko ditugu Liliadak”, adierazi dute Lilibertsoko kideek.\nHala, herritarrak deitu dituzte euren Youtubeko kalanean –Lilibertso bertso eskola– sartzera eta harpidetzera. Izan ere, hori eginez gero, zuzeneko bertso saio bategaz gozatzeko aukera izango dute egunero. Egunez eguneko saio horietan Lilibertsoko hiru bertsolarik eta Bizkaiko beste bertso eskola bateko kide batek parte hartuko dute.\nMaiatzaren 7an egingo dute lehenengo emanaldia, eta arratsaldeko 19.00etan jarri dute hitzordua. Mikel Retolaza, Koldo Muñiz, Aissa Intxausti eta Nagore Beitia ariko dira bertsotan, eta Leire Garatxenak egingo ditu gai jartzaile lanak. “Bertan itxarongo zaituztegu. Konfinamenduan ere, bertsoa bizirik“.


Laugar Brewery: “Zuk ere guk adina goza dezazun nahi dugu!” - SPRI - Up Euskadi\nLaugar Brewery: “Zuk ere guk adina goza dezazun nahi dugu!”\n2015ko Azaroa 03\nEneko Neirak lau lagun bildu zituen Barakaldoko lokal txiki batean: Sergio Valiente, Txus Cabrera, Aingeru del Campo eta Eder García. Garagardo-zaletasuna aitzakiatzat harturik eta “garagardo industrialak menperatutako panorama aspergarri hau aldatzeko egarriz”, errezeta desberdinak probatzen hasi ziren. Denborarekin, eta ikusirik onarpena zutela lagun artean eta taberna, azoka eta jaialdietan, enpresa bihurtu ziren eta orain hainbat motatako garagardo finak eskaintzen dituzte merkatuan.\nKalitate handiko lehengaiak erabiltzen dituzte, arima jartzen dute garagardo bakoitzean, eta etengabe berritzen dute beren artisau erako prozesua. Laugar enpresak estilo klasikoak erabiltzen ditu, baina berrinterpretatu ere egiten ditu, esperimentatuz eta emaitza bereziak lortuz; Gordexolan egiten den produktu tradizional honek ez du inor epel uzten.\nDirudienez, Eneko, zuk eman zenuen lehen urratsa: lagun talde bat bildu zenuen garagardoa egiteko eta prozesuan esperimentatzeko…\nBai, duela 4 urte baino gehiago izan zen. Barakaldoko lokal txiki batean hasi ginen garagardoa egiten, hasieran geuretzat bakarrik. Handik gutxira, ikusi genuen gure garagardoek gero eta kalitate hobea zutela, eta lagunartetik tabernetara eraman genituen. Gero, Estatuko eta nazioarteko azoketara atera genituen, eta produktuak harrera ona izan zuen.\nOrduan, Sergio, jarduera profesionalizatzea erabaki zenuten, eta horretarako instalazioak sortu zenituzten Gordexolan.\nIkusirik produktuak harrera ona zuela, gure pasioa ogibide bihurtzea erabaki genuen eta Gordexola aukeratu genuen mikro-garagardotegi bat eraikitzeko. Egoera goitik behera aldatzen da hobbya negozio bihurtzen denean. Baina gure betiko filosofiari eutsi diogu, Barakaldoko lokalekoari; produktua etengabe berritu dugu, kalitatea lehenetsiz kantitatearen gainetik, eta ikasten eta gozatzen jarraitu dugu izugarri gustatzen zaigun langintza honetan.\nLanean hasi zinetenean sortu zen EPA! Baina ez da zuen produktu bakarra, ezta Txus?\n“EPA!” izan da Gordexolako instalazioetako lehen erreferentzia, %5,2 alkohol gradu dituen American Pale Ale garagardoa. Baina geroztik bestelako errezetak ere probatu ditugu, etengabe. Esan genezake gaur egun 3 erreferentzia dauzkagula beti stockean:\nlehen aipatutako EPA!; Kiskale: %7,3 graduko alkohola duen brown ale garagardoa; eta Fibonatxi 0: %4,9 graduko saison garagardoa, zekale eta jengibrezkoa.\nHilean behin edo hilabete eta erdian behin garagardo berezi bat ateratzen dugu, merkatuan (ez tokikoan bakarrik) ez dagoen zerbait eskaintzeko: “Hopshock”: session IPA* (*India Pale Ale), %3,5 gradukoa; “Patxi Hopman”: IPA, %6,8 gradukoa; “Hopzale”: IPA bikoitza, %9,2 gradukoa; “Aupa Tovarisch”: Russian Imperial stout, %11,3 gradukoa; “Basurde”: Amber ale %5,2 gradukoa; Brandy edo Xerez upeletan ondutako garagardoak… Eta kolaborazioak ere egiten ditugu, besteak beste, “Ich bin ein Berliner Ryesse”, Belgikako Alvinne mikro-garagardotegiarekin.\nGainera, hemendik gutxira nobedadeak ere izango ditugu, lankidetzak egingo ditugulako hemengo eta atzerriko mikro-garagardotegiekin.\nBestalde, baliteke gure instalazioak zabaltzea, stockean erreferentzia gehiago izateko eta merkatuko eskaerari erantzuteko.\nEder, zuen produkzio filosofian argi dago kalitatea kantitatearen gainetik dagoela…\nOso argi daukagu hori, egiazko produktu bat eskaini nahi dugu, geure nortasuna islatuko duena, eta kalitate handiko lehengaiak bakarrik erabiltzen ditugu produkzioan (Nafarroako, Alemaniako nahiz Erresuma Batuko garagar maltatua eta Europako eta Estatu Batuetako lupuluak). Ez dugu produktua iragazten ez eta pasteurizatzen, garagardoari propietate organoleptikorik onenak emateko.\nGarrantzitsua da dastaketa, azoka, jaialdi eta abarren bidez garagardoaren kultura hedatzea, publikoa kontzientziatu dadin eta uler dezan zeintzuk diren artisau erako garagardoaren eta industrialaren arteko desberdintasunak.\nAingeru, zure zeregina da zuen filosofia horrek bizitzeko adina diru ematea. Inbertsioak, lehengaiak, marketina, erregaia, autobideak… Dirutza bat. Laguntza jaso duzue abentura ekintzaile honetarako?\nBai, laguntzak jaso ditugu Eusko Jaurlaritzako Lehiatu eta Bizkaiko Foru Aldundiko AFA programetatik. Eta hori guztia Bultz-Lan aholkularitzaren bidez kudeatu dugu. Gehiago ere ongi etorriko litzaizkiguke, jakina, batez ere ekintzaileei laguntzeko direnak.\nUrte batzuk daramatzazue zuen proiektua merkatuan errotzen. Non egon nahiko zenukete 2020an?\nPresentzia gehiago izan nahiko genuke tokiko merkatuan, Estatukoan eta nazioartekoan. Lankidetzak egin nahi ditugu beste mikro-garagardotegi batzuekin eta orain gozatzen dugun bezala gozatzen jarraitu.


Asteon zientzia begi-bistan #331 - Zientzia Kaiera\nCOVID-19aren aurkako txertoa, zalantzarik gabe, lorpen zientifiko handia izan da. Oraindik bide luzea gelditzen zaigu baina ezin da ukatu aurrerapauso handia izan dela. Honi jarraiki, Juan Ignacio Pérez Iglesias biologoak, COVID-19aren historia laburra azaltzen digu. Ez galdu!\nCOVID-19ak bizitza guztiz aldatu digu eta zurrunbiloan murgilduta, aparteko garrantzia izan du kultura zientifikoak. Berriako elkarrizketa honetan, Juan Ignacio Perez Iglesias Jakiundeko presidenteak eta Kultura Zientifikoko Katedraren zuzendariak ezagutza nola sortzen den, kultura zientifikoaren beharra, komunikazio gardenaren eginkizuna eta beste hainbat kontu hausnartu ditu Berrian, lerro bat begi-bistan izanik: zientzia eta berori ondo komunikatzeaz.\nAzken egunotan entzun dugu SARS-CoV-2 birusaren aldaera berriak atzeman direla Erresuma Batuan. Horri jarraiki, Miren Basaras mikrobiologoak azaldu digu zer diren birus baten aldaerak eta horiek nola gertatzen diren.\nAntigorputzak desagertuta ere, immunitate-sistemaren memoria-zelulek irauten dutela iradoki dute Australiako Monash Unibertsitateko ikertzaileek. Elhuyar aldizkariak azaltzen denaren arabera, zortzi hilabetez egin dute pazienteen jarraipena eta frogatu dute, gutxienez, denbora horretan irauten dutela B zelulek.\nBartzelonako Unibertsitate Autonomoko ikertzaileek aztertu dute nanoplastikoek animalietan eragiten dituzten ondorioak. Elhuyar aldizkariak azaldu digunez, nanoplastikoak animalia ornogabe zein ornodunen organismoan sartu eta hesteetako edo biriketako epitelioan itsasten direnean, hango zelula immuneak aktibatzen dituztela erakutsi dute, hesteetako mikrobiomaren osaera eta funtzionaltasuna aldatuz.\nKlima-aldaketaren eraginez, Artikoan dauden animalia asko efektuak sumatzen ari dira. Beste gauza batzuen artean euren jokabideak ere aldatzen ari dira. Artikulu interesgarri honetan, migrazioan, ugalketan eta egokitze erantzunetan sortarazitako aldaketak bildu dituzte ikertzaileek, fenologia oinarri hartuz. Fenologia hitzak zera adierazi nahi du: faktore klimatiko eta izaki bizidunen bizi-zikloen arteko erlazioa.\nLurretik kanpo egon zitekeen biziaren bilaketan bi arlo oso desberdinak daudela azaltzen digu Juanma Gallegok: biosinadurak eta teknosinadurak. Azken hauei erreparatu diete berriki. Proxima Centauri izarretik ei datorren teknosinadura baten seinalea jaso du Breakthrough Listen ekimenak. Ez galdu azalpena!\nArgitalpen-data: 2021/01/03 · Atala: Zientzia begi-bistan\nUxue Razkin Osasuna COVID-19aren txertoaren proba klinikoak eten dituzte Oxford Unibertsitateak eta Astrazenecak saio klinikoen III fasean, Elhuyar aldizkarian irakur […]\nUxue Razkin Osasuna SARS-CoV-2 birusa aurkitu dute bisoi basati batean, Elhuyar aldizkariak jakinarazi duenez. Urrian, Nekazaritza Saileko Animalien eta Landareen […]\nUxue Razkin Osasuna Zer egin behar dugu eguzkitik babesteko? Artikulu honen arabera, krema jartzeaz gain, beste parametro batzuk kontuan hartu […]


Meatzaldeko berbalagunak: 2013-09\nAurten Meatzaldean talde berri bat sortu egin dugu, medira joateko eta txangoak egiteko. Hilabetean behin elkartuko gara, hain zuzen ere, hilabete bakoitzaren azkenengo igandean. Hilabete batean mendira joango gara eta hurrengoan herri bat bisitatuko dugu, horrela ikasturte osoan zehar.\n9 lagun gara jada, zu zara falta zaren bakarra!!!\nLehengo irteera zehaztuta daukagu:\nNOIZ: Urriaren 27an, igandea\nORDUA ETA LEKUA: Goizeko 9:30ean, Trapagarango kiroldegiaren ondoko parkinean.\nInformazio gehiagorik behar baduzue jarri gurekin harremanetan:\nANIMATU PARTE HARTZEN!!! PRIMERAN PASATUKO DUGU ETA!!!\nHemen duzue urriko agenda! Animatu antolatu diren ekintzetan parte hartzen!!!\nZer moduz igaro dituzue oporrak? Gu berriro ere lanean, zuokin elkartzeko gogoarekin!!!\nZiurrenik zuon oporretan argazki piloa atera egin dituzuela, bai median, bai hondartzan, bai familian... gurekin konpartitzeko prest?\nPrest baldin bazaudete,hurrengoak dira jarraitu behar dituzuen pausuak:\n1- Argazkia gure postara (meatzaldea@aek.org) bidali.\n3- Zuek izango zarete lehiaketa honen epaileak, hori dela eta, facebook-en igotako argazkiak baloratu behar izango dituzue. Atsegite gehien lortzen duena irabazlea izango da.\nIRABAZLEARENTZAKO SARI BIKAINA DAUKAGU!!! ANIMATU ETA BIDALI ZUON ARGAZKIAK!!!!\nGOGORATU!!!ARGAZKIAK BIDALTZEKO AZKENENGO EGUNA URRIAREN 14a\nHauek dira une honetan Meatzaldean dauden berbataldeak. Horietan, edo beste ordutegi batean, parte hartzeko bete fitxa hau\n12:00etan, Ortzen (Muskiz)\n15:00etan, El Pason (Sanfuentes - Abanto-Zierbena)\n15:30ean, Eskulan taldea, Kultur Etxean (Muskiz)\n15:00tan, Herrian (Trapagaran)\n16:30ean, La Pintan (Trapagaran)\n17:00etan, GURASO taldea (Abanto Zierbena)\n18:00etan, Pandero taldea, Kultur Etxean (Muskiz)\n19:45ean, Dadosen (Muskiz)\n09:30ean, Alain (Trapagaran)\n15:00etan, Eskulan taldea, euskaltegian (Ortuella)\n17:00etan, GURASO taldea (Trapagaran)\n16:00etan, Meatzarin (Muskiz)\n16:30ean, Green (Ortuella)\n17:00etan, GURASO taldea (Muskiz)\n18:30ean, pandero taldea, OGAn (Ortuella)\n18:30ean, Dadosen (Muskiz)\n11:00etan, Gallarta Zaharran (Gallarta - Abanto-Zierbena)\n15:00etan, Gorrin (Las karreras - Abanto-Zierbena)\n18:00etan, Kubaniton (Abanto Zierbena)\nGURASOLAGUN BERRIRO ERE MARTXAN!!!!\nAurten ere Gurasolagun programaren bitartez, gurasoak eta haurrak elkartu nahi ditugu euskaraz gozatzeko. Gurasolagun egitasmoak, familietan hitz egiteko ohiturak txertatzea bilatzen du. Programa honetan umeei ere dagokien protagonismoa eman nahi diegu gurasotaldeetan parte hartuz eta programaren eragile nagusi bihurtuz.\nIzena emateko jo ezazue zuen seme-alaben eskoletako idazkaritzara edota hurrengo lekuetara:\nAEK Euskaltegia: 944922204\nUdal Euskaltegia: 944923457\nAEK Euskaltegia: 946641797\nEuskara Zerbitzua: 946640200\nAEK Euskaltegia: 946707774\nUdal Euskaltegia: 946706411\nEuskara Zerbitzua: 946707075\nAZKENENGO EGUNA URRIAREN 11!!!!!!\nIkasturte berriarekin batera, martxan da berriro ere Meatzaldeko Berbalagun programa. Honako hau 6. ikasturtea da; beraz, Euskal Herri osoan ezaguna den fenomeno honek, indarra hartu du gure herrian ere. Dagoeneko 150 lagun inguru dira talde hauetan parte hartzen dutenak.


Agenda 21 | Udal Foroa\nYou are here: Home / Udal Foroa\nURTARRILAREN 29AN HONDARRIBIKO 1 UDAL FOROA OSPATU GENUEN\notsaila 5, 2016 /1 Comment/in Udal Foroa Euskara /by Izadi 21\nUrtarrilaren 29an 1 Udal foroa ospatu genuen Hondarribiko Udalean. Bertan, Talaia Eskola eta Talaia BHI, Ama Guadalupekoa eta San Jose Ikastetxeko ikasle eta irakasleak Udal arduradunekin elkartzeko aukera izan genuen.\nUdal ingurumen zinegotziaren ongietorriaren ondoren, bideo baten bitartez HONDAKINEN gaiarekin erlazionatuta egiten ari garen lanen laburpena aurkeztu genion Udalari. Hauxe gure bideoa: Eskolako Agenda 21 Films.mp4.\nOndoren, ikastetxeok 2014-2015 ikasturtean Udalari Elikadura jasangarriaren inguruan egin genizkion proposamenen jarraipena egiteko aukera izan genuen. Geuk ere konpromiso batzuk hartu genituen eta gaur egun horien betetze maila zein den ere azaldu genion Udalari.\nOndoren Foroko emaitzak aurkezten ditugu:\nElikadura jasangarria Ikastetxeon Konpromisoak 2014-2015 ikasturtea\nOraindik hobetzeko daukagu…\nBetetze maila altua!\n1. Ikasleek eta irakasleek hamaiketako osasungarria eta jasangarria egiteko pausoak emango ditugu. Horretarako, besteak beste, fruta gehiago eta litxarkeri gutxiago jango dugu eta ahalik eta bilgarri gutxien erabiliko dugu. · TALAIA ESKOLA:\n· SAN JOSE IKASTETXEA\n· TALAIA BHI · AMA GUADALUPEKOA\n2. Jangelako menuak osasungarri eta jasangarriak izateko ahalegina egingo dugu eta ahal den heinean, herriko edo eskualdeko produktuak aukeratuko ditugu. · AMA GUADALUPEKOA\n· TALAIA ESKOLA\n· TALAIA BHI\n3. Eskolak antolatutako ospakizunetako otorduetan bertako eta garaian garaiko produktuak aukeratuko ditugu. · SAN JOSE IKASTETXEA\n4. Eskolak antolatutako txangoetarako ere elikagai egokiak aukeratuko ditugu eta iturriko ura kantinploran eramango dugu, plastikozko botiletan saltzen duten uraren ordez. · SAN JOSE IKASTETXEA\n5. Ikasle, irakasle eta gurasoen artean elikadura jasangarriari buruzko ezagutza handitu eta ohitura onak zabalduko ditugu. · AMA GUADALUPEKOA\n· TALAIA BHI · TALAIA ESKOLA\n6. Ikastetxeetan, elikadurari lotuta, sortzen diren hondakin guztiak gaika sailkatuko ditugu eta hondakinen sorrera gutxitzeko pausoak emango ditugu. · AMA GUADALUPEKOA\n· SAN JOSE IKASTETXEATALAIA BHI · TALAIA ESKOLA\nAlkate jauna ere saiora etorri zen eta, zinegotziarekin batera, gustu handiz erantzun ziguten aurreko ikasturtean egin genituen proposamen guztiei. Geuk ere gustura entzun genituen Udalaren erantzunak!\n2014-2015 URTEKO PROPOSAMENAK UDALAREN ERANTZUNA 2016\na. Herritarrei Hondarribian bertan ekoitzitako elikagaien inguruko informazioa ematea eta herrian bertan kontsumitzeko sentsibilizazio-ekintzak antolatzea, sektore ezberdinei zuzenduta. Barazki ezberdinen sasoiak noiz diren jakiteko kartelak egin zituen Udalak. Helburua, herritarrek ikastea beti ezin dela produktu bat jan ez bada sasoikoa.\nb. Hondarribiko ekoizleei sostengua ematen jarraitzea eta bertako produktu gehiago sortzeko eta merkaturatzeko baliabideak ezartzea Km0 ekimena bultzatu zuten aurreko urtean. Eskolekin hitz egin zuten eta 5-6 bisita antolatu zituzten agroaldeara tren txu-txuarekin. Aurten bertako produktuen astea antolatu nahi da, apirilean izango da- eta Eskolei informazioa zabalduko zaie.\nc. Etxeetan eta eskoletan sortutako hondakin organikoez gain, taberna, jatetxe eta biohondakinen bestelako sortzaile handiei (supermerkatuak, etab.) ere elikagaietatik eratorritako hondakinak gaika jasotzea. Lorategia edo lursaila duten sortzaile handien kasuan, konposta egiteko baliabideak jartzea. Irun-Hondarribia elkarrekin egiten dute lan Txingudi Mankomunitatearen bitartez. Ari dira jatetxe eta fruta-dendetan lehen pausoak ematen atez ateko bilketa egiten. Mankomunitatearen apustua zerbitzua hobetzen jarraitzea da eta aztertuko dute gaikako bilketa ekoizle handiekin nola egin.\nd. Udalerriko toki zehatzetan bertako edo gertuko ekoizleek sortutako elikagaien makinak jartzea Duela 3-4 urte San Pedro kalean bazegoen esne makina bat (kalitate neurriak eta osasun baldintzak guztiz betetzen zituenak). Ikusi zen ordea herritarrek ez zutela makinatik gehiegi erosten eta horregatik kendu egin dute. Kiroldegian aztertuko dute horrelako makina bat jartzearen aukerak baina horrelako ekimenak arrakasta edukitzeko nahitaezkoa da herritarren konpromisoa ere.\ne. Udalaren kirol-azpiegituretan elikadura osasungarriari buruzko informazioa ere herritarren eskura jartzea. Kirolean aritzen den jendea bereziki zaindu egiten da. Udalak aztertuko du elikadura osasungarriari buruzko informazio banaketa, agian ikasleen bitartez egin zitekeen.\nf. Udalak antolatutako edo babestutako ekintza ezberdinetan kontsumo eta elikadura jasangarriarekin bat datozen irizpideak aplikatzea (herri-bazkariak, lunchak, etab.) Jangelan hilero banatzen den egutegian ikusten da menua asko hobetu dela. 155-2000 kaloria behar ditugu gutxi gora behera osasuntsu egoteko. Aukera badago barazkiekin janari oso ona egite.\nUdal Foroko partaideen argazkia\ng. Hondarribia eta Irun lotzeko bidegorria eraikitzea Bidegorriaren asuntoarekin urte asko daramatza Udala borrokan. Gaiak sinplea ematen duen arren oso konplikatua da eta dena eskumenen arazoagatik. Hori dela eta Udalak ezin du beti egin nahi duena. Bidegorria egitea ez dator bat goiko administrazioek duten tren arinaren proiektuarekin. Udalaren lana Administrazio horiek bidegorri bat behar dela konbentzitzea izan liteke bakarrik.\nh. Hondarribiko bidegorri-sarea osatzea Bidegorri sarea osatzea aurreko erantzunaren norabide berdinean doa. Eraikuntza berriak egiten direnean nahiko erraza da bidegorria barneratzea proiektuan. Baina eraikuntzak eginda daudenean zailagoa da. Udalak ez du ahaztua baina 2016 urtean ezingo du ezer egin gai honen inguruan. Azterketa batzuk egiten ari dira adibidez Talairaino iristeko. 2016 urtean eginda ez egoteak ez du esan nahi Udalala ez dagoela egitearen alde.\ni. Herriko semaforo gehiagotan pultsadoreak jartzea Udalak eskertuko luke ikastetxeek errazten badiote zein puntu konkretutan behar diren pultsadoreak, Pultsadoreak egotearen alde ona da segurtasuna ematen dutela baina saiatu behar gara errespetatzen.\nj. Herrian oinez, modu seguruan, mugitzeko hobekuntzak egitea (espaloirik ez dagoen tokietan espaloiak eraikitzea, etab.) Udalaren aldetik asmo hori dago, hainbat lekutan oinezkoei lehentasuna ematea, alegia. Zenbait zonaldetan ordea, jarduera komertzialaren interesak ere kontutan hartu behar dira, ze hauei interesatzen zaie kotxeek aukera edukitzea inguruan erraz aparkatzeko. Aztertzen ari da Udala Santiagotik sartu eta San Pedrotik ateratzeko aukera ematea. Hor aparkatzeko lekuak egon badaude.\nk. Konpostagailua duten eskoletan Udalak edo mankomunitateak materia lehorra (“egituratzailea”) banatzea Konpostagailua duten ikastetxeei material lehorra ematen zaiela komentatzen da Udaletik (proiektuaren barruan egon behar dute ordea).\nl. Eskoletako jangeletan sortutako hondakinen zati organikoa gaika biltzeko Udalak edo mankomunitateak poltsa konpostagarriak banatzea Mankomunitateak poltsa konpostagarri handirik ez du. Etxeetan bakarrik banatzen dira horrelako poltsak ” de uso domiciliario“. Materia organikoa behar den bezela kudeatzea interesatzen zaigunez, edukiontzia hurbil ez duten ikastetxeei bilketa atera egiteko aukera eskaintzen zaie. 120L ko kubo bat edo bi (behar dituztenak) banatzen zaizkie eta arratsaldero bilketa egiten zaie. Kasu honetan ere, ez dugu poltsarik banatzen eta edukiontzia garbitzearen ardura beraiena da.


ETBko zuzendaritzari azpitituluak direla eta | Izorratzeko soilik\nETBko zuzendaritzari azpitituluak direla eta\nGu aurten euskara ikasten hasi garen Gasteizko IRALEko ikasleak gara, Lehen eta Bigarren Hezkuntzako irakasleak, hain zuzen ere.\nEgunero goizean bost eskola-ordu ordu jasotzen ditugu eta gure irakasleak arratsaldean zer edo zer euskaraz egitea gomendatzen digu, adibidez, telebista ikustea, irratia entzutea, egunkaria irakurtzea, badakizue, betikoa. Baina gure mailan, behe urratsetan, zaila egiten zaigu (gainera, asko zerotik hasi gara) gure mailarako saioak aurkitzea.\nETBko zuzendaritzan aldaketak egon direnez, zuzendaritza berriari planteamendu bat egin nahi diogu, erraza, merkea eta katearen audientziak igotzeko aproposa. Guk bi gauza planteatzen ditugu:\nAlde batetik, ETBk ETB1erako bikoizten dituen filmak DVDan argitaratu ezin dituenez (eskubide arazoak direla medio), behintzat, ETB1eko “teletexto”an azpitutuluen aukera jartzea (gorrei begira egiten den bezala) gomendatzen dugu. Nahiz eta ETBk ETB1erako bikoizten dituen filmak argitaratu (saldu) ezin, bederen, “EITB produktuak” euskarazko azpitituluekin argitaratzea onuragarria izango litzateke. Azpitituluak izanda, errazago eta hobeto ulertuko genituzke eta beraz, saltzeko aukera handiagoa izango zenukete guk gure seme-alabekin ikusi eta ulertu ahal izango genukeelako.\nBestetik, ETBk “Kerman mintzalagun bila” saioa otsailaren 1ean estreinatuko duela irakurri dugu. Euskara ikasten ari/hasi direnei begirako bost minutuko saioa omen da. Euskaldun berrientzako saioa denez, azpitituluak egotea eskertuko genuke. Saioa oraindik ikusi ez arren, ETBkoak antzeko saioak programatzera animatzen ditugu, euskara ikasten ari garenok ikusiko genituzke eta (eta asko gara EHn euskara ikasten ari garenok…).\nEneko Irastorza (eta bere IRALEko ikasleak)\n1728 karaktere (espazio eta guzti)


Bertsozale Elkarteak hainbat saio egingo ditu 'online' | Kultura | Berria\nSustrai Colina izango da larunbateko bertso saioan parte hartuko duen bertsolarietako bat. Endika Portilo / Foku Tamaina handiagoan ikusi\nMartxoaren 15ean urteroko Batzar Nagusia egitekoa zen Euskal Herriko Bertsozale Elkartea, eta han zen aurkeztekoa 2020. urterako egitasmoa. COVID-19 gaitzak eragindako larrialdi egoera dela-eta, ordea, bertan behera utzi behar izan zuen batzarra, eta ordudanik pasatutako hilabete eta erdian, hala egitasmoa nola aurrekontua berrikusi behar izan ditu. Izan ere, esku artean zituen proiektu asko bertan behera geratu, atzeratu edo moldatu behar izan izan ditu elkarteak.\nHorri lotuta, eta «ohiko bertso plaza berreskuratzeko», denbora beharko dela kontuan izanda, egungo egoerara egokitutako egitasmoak jarri ditu abian Bertsozale Elkarteak. «Salbuespen egoera batean gaudela jakinda», bertsolaritzaren ikusgarritasunari eusteko eta bertsolarien «egoera zaurgarria» leuntzeko 45.000 euro erabiliko ditu.\nHainbat egitasmo jarriko ditu abian Euskal Herriko Bertsozale Elkarteak:\nPlaza: Lehendik lotuta zeuden eta mantendu nahi dituzten edo datozen hilabeteetan saioren bat antolatu nahi duten antolatzaileei saioak online egiteko aukera emango die Bertsozale Elkarteak. Lanku Kultur Zerbitzuetatik saioak kontratatzen dituzten antolatzaileei. Villabonako (Gipuzkoa) Subijana etxean prestatu du elkarteak grabaketa lekua, beharrezko osasun neurriak hartuta, baina denborarekin herrietatik saioak egiteko aukera aztertuko da, konfinamendu aginduen arabera betiere. Saioak osorik eskainiko dira www.bertsoa.eus atarian, zuzenean edo diferituan, antolatzaileak erabakitzen duen egunean. Hasteko, asteburu honetan bi saio antolatu dituzte Elkarteak eta Lankuk. Larunbatean, 18:30ean, Jone Uria, Oihana Iguaran, Sustrai Colina eta Xabi Igoa ariko dira, Idoia Anzorandiak gidatutako saio batean. Hurrengo egunean, 18:00etan, Igor Elortza eta Onintza Enbeita ariko dira bertsotan, Kike Amonarrizek jarritako gaiei erantzuten. Bigarren saio hori Erandioko Udalak antolatutakoa da.\nBidaiak: «Inertziak hautsi eta esperimentazio gunea izango da», elkarteak adierazi duenez. Ekitaldi formatuetan eta gaitegian berritzaileak izan nahi duten saioak eskainiko dituzte, molde ezberdinetakoak, asteazkenetan. Herrialde eta adin ezberdinetako bertsolariei eman nahi zaie ahotsa. sustapena@bertsozale.eus helbidean jasoko ditu elkarteak proposamenak. Bidaiak egitasmoaren lehena maiatzaren 6an izango da, asteazkenean, 18:30ean. Andoni Egañarekin batera, Alaia Martinek eta Amets Arzallusek haurtzarora egingo dute bidaia.\nPotokastak: Bertsolari gazteei egindako elkarrizketak dira, entzutekoak. Azken asteetan bildu dituzte www.bertsoa.eus atarian Ane Zuazubiskar, Eli Pagola, Peru Abarrategi, Aitor Bizkarra, Sarai Robles eta Aner Peritz bertsolariekin osatutakoak. Astelehenero ale berri bat jarriko dute entzungai.\nLaurehun saio gutxiago\nEgitasmoak jartzearekin batera, larrialdi egoerak bertsolaritzan izan duen eraginari buruzko azterketa ere egin du Bertsozale Elkarteak, eta horren barruan Lankuk jasandako kolpea ekarri du gogora. «Inondik inora espero ez genuen bat-bateko kolpea izan da», adierazi du Marta Agirrezabalak Bertsoa.eus atarian. «Lanku erabat lotuta dago plazari; lan jarduera nagusia plaza da, eta bat-batean geratu gara». Plazak etetearen ondorioz, Lanku Kultur Zerbitzuak aldi baterako erregulazio egoeran dago.\nXenpelar Dokumentazio Zentroan biltzen dituzten datuen arabera, 2019an 1.644 saio egin ziren Euskal Herrian: horietako 1.215 saiok bertsogintza zuten ardatz, izan jaialdi, lagunarteko, plaza libreko zein txapelketa; eta gainerakoak, laurehun ekitalditik gora, bereziak, esperimentalak, hitzaldiak edo saio didaktikoak izan ziren.\nAurten, saioen gorakada txiki bat izan da urteko lehen bi hilabeteetan. «Urtarrila eta otsaila ez dira hilabeterik osoenak izaten bertsolarien eta bertsozaleen agendetan, eta horregatik da pozgarria goranzko joera». Udaberriko hilabeteak are indartsuagoak izaten dira, udakoen pareko, baina osasun krisiak bete-betean aldatu du panorama: martxoan 195 bat saio aurreikusten ziren, eta 53 egin ziren. Hortik aurrera, bertan behera gelditu da plaza: iaz 122 saio egin ziren apirilean, 162 maiatzean, 179 ekainean eta 135 inguru udako hiru hilabeteetan, horietako zenbait Lanku Kultur Zerbitzuek bideratutakoak. Honek guztiak ondorio ekonomiko nabarmenak ditu: martxotik ekainera arte, 385.600 euro inguruko galerak.\nBertan behera gelditu edo atzeratu diren proiektuak\nElkartean egiten edo egitear zeuden proiektuetan berehalako eragina izan du horrek guztiak, eta epe luzera ere 2020ko egitasmoa eta aurrekontua berrikusi behar izan ditu. Hala, hainbat egitasmo bertan behera utzi ditu, eta beste zenbait atzeratu.\nBertan behera geratu direnak: Bertso Udalekuak eta barnetegiak, Haizea dator, Sakontze Bertso Eskola, Eskolatik Plazara, Plazara; Bertso Eskolen Egunak, Bertsulari Ttiki, Elebidunen ikasturte bukaerako Besta Eguna.\nAtzeratuko direnak: Arabako Bertso Kuadrilla Artekoa, Bardoak, Bizkaiko Txapelketako udaberriko fasea, BBK Sariketa, Eskolartekoa, Pello Mari Otaño bekako deialdia (epea luzatu zaio), Udako Euskal Unibertsitateko eskola (ikusteke).\nBeste modu batean egingarriak diren ikusi beharrekoak: Zenbait ikastetxetako ikasturte amaierako jaialdia, Bertsoa Bizi Gazte lehiaketa, Oholtzapetik, Hernandorena Sariketa, Ahalduntze Bertso Eskola, Gizonezkoen Bertso Eskola Feminista, EHUko Uda Ikastaroa.\nBizkaiko eta Euskal Herriko elkarteetako batzarrak ere ezin izan dituzte oraindik gauzatu; alarma egoera ezarri zen asteburuan bertan egin behar zituzten. «Elkartzeko baldintzak daudenean, hitzordua zehaztuko dugu eta jakinaraziko zaie bazkideei garaiz».\nEkarpenak egiteko kanalak\nGaur iragarritako egitasmoak bere baliabideekin finantzatuko ditu Bertsozale Elkarteak, baina bertsozaleek eta herritarrek izango dute ekarpena egiteko aukera ere, maiatzaren 2tik aurrera, honako bide hauen bitartez:\n688.886.935 telefono zenbakian, Bizum bidez; eta\nEuskal Herriko Bertsozale Elkarteko honako kontu edo IBAN kode honetan:\nBIC (Swift) kodea behar izanez gero, CLPEES2MXXX


non-stop eskalada bloga: abendua 2012\n2012(e)ko abenduakren 14(a), ostirala\nLagun batek behin komentatu zidan, Chamonixen bizi zen bere ezagun batek, umea goizean haurtzaindegian uzten zuela eta, midi orratzeko teleferikoa hartu, Taculeko hirukian bide bat eskalatu eta, eguerdirako umea berriro jasotzera iristen zela. - Oi bai suertea, erantzun nion nik.\nGoierri ez da Chamonix, hemen ez dago teleferikorik, eta batik bat gure inguruko mendiek ez dute zer ikusirik egundoko granito dorre zorroz horiekin. Zer egin behar dugu, gu hemen bizi gara. Ni nire aldetik saiatzen nahiz dudan alpinismo egarria pixka bat asetzen. Era apalean noski.\nLehengo asteazkenean Aizkorriko kanaletatik buelta bat eman nuen. Chamonixeko gure heroiaren modura, umea ikastolan utzita Zegamarantz bideratu nituen nire asmoak. Motxila arin batekin nijoan nondik igo behar nintzen garbi jakin gabe.\nFurgoneta aparkatu orduko Aizkorriko kanalei bistazo azkar bat jo nien, berehala ikusi nituen aukerak. Kuriosoak izaten dira egoera hauek. Magina aldiz begiratu dezakezu pareta bat eta beti zeozer berria deskubrituko duzu.\nBuenavistan nengoen, nire aurrean, airoso, Aizkorri eta Aketegi puntak altxatzen ziran. Azken mendi honen ezker tontorrak, nik Aketegi hego punta bezala bereizten dut ez bai dut beste erreferentziarik aurkitu, deitu zidan atentzioa, elur marra bat nabarmentzen zen behetik gora zihoala.\nEgun dezente pasatuak ziren azkeneko elurtetik. Hotz handia egina zen ere. Baldintza ederrak egon zintezkeen.\nKranpoiak elurretan iltzatzean ateratzen zuten hots leorrak baieztatu zidaten nire ziurtasuna, baldintza apartak zeuden eskaladarako.\nKanak haundi azpitik gurutzatu eta baso elurtutik gora pusketa motz bat igo ondoren, nire aurrean horma zabal bat agertu zen. Pareta honek kanal estu bat dauka, bertatik hasi nintzen eskalatzen, ezkerrerako joerarekin, nire gainean nituen sapai beldurgarriak sahiestuz. Ehun metro izango ditu lehen kanal honek, 70°ko zati batzuk gainditu behar izan nituen, Aketegi hego puntako azken horma ikusgarriaren azpiko elur zelaian du irteera kanal estu honek.\nElur zelaian baldintzak oso onak ziren ere, pioletak eta kranpoiak gogoz koska egiten zuten azal izoztuan, ziztu batean gurutzatu nuen zati hau. Nire aurrean azken oztopoa agertu zitzaidan, Aketegiko horma tente beltza. Ate bat moduan, pareta bitan banatzen duen kanal batek, hormara sartzeko gonbitea egiten zidan, zailtasun handirik gabe barruratu nintzan ezezagunera.\nParetaren azken tramuan sartua nengoela sorpresatxo bat izan nuen. Soka fijo bat agertu zitzaidan, hiru espitei lotua zegoen, trabesia bat babesten zuela. Informazioa bilatzen jardun nahiz interneten eta ez dut erreferentziarik topatu.\nZati hau gainditzeko seguru fixoetan babestu egin nintzan, hemen aurkitu nituen bidearen zailtasun handienak, zeharkaldi mixtoa, izotza eta harria, irteeran 80°ko erresalte bat. Hemendik aurrera, Aketegi hego puntara iritsi arte, kanal zabal bat segitzen du bideak. Zirku txiki baten modukoa da, ikaragarri polita, elur zelai tenteak gainditu behar izan nituen zati honetan. Giroa eta bistak apartak dira hemendik, benetako alpinismoa dastatzen da.\nZiztu batetan, argazkiak egiteko astirik gabe, kanal haunditik behara egin nuen.\nJakin ezazue ia kranpoiak kentzeko astirik gabe humearen bila garaiz iritsi nintzela, hori bai, arnas estu.\nAprobetxatzen dut duela hiru bat urte Aitzabalen zabaldutako beste bide baten krokisa zintzilikatzeko. Agian norbait animatzen da, nork daki.\nEgilea: mikel saez de urabain gabilondo ordua: 19:34 iruzkinik ez:


Zergatik aukeratu tenperaturarekiko iragazkia? Zein da efektua\nDenbora: 2021-07-16 Hits: 21\nEgia esan, tenperaturarekiko iragazkiak asko erabiltzen dira, baina ez dago iragazki mota hau ezagutzen duten lagunik. Egoera normalean, tenperaturarekiko iragazkien hiru mota daude merkatuan. Hiru iragazki horien diseinu kontzeptuak, iragazkien errendimendua eta indize parametroak desberdinak dira. Tenperatura altuko iragazkiaren iragazkiaren zehaztasuna eta airea iragazteko eraginkortasuna oso onak dira. Ingurugiro garbitasun handia behar duten lan inguruneek iragazki ekipamendu hau aukeratu dezakete. Noski, tenperatura erresistenteko iragazkia iragazte zehatz txikiko ingurune batean ere erabil daiteke. Tenperaturarekiko iragazki egokia oso garrantzitsua da\nProduktu digitalak fabrikatzeko industrian, industria aeroespazialean, elikagaiak prozesatzeko industrian eta industria biofarmaceutikoan, tenperaturarekiko iragazkiak asko erabiltzen dira. Ekoizpen industria hauek oso eskakizun handiak dituzte ekoizpen ingurunearen garbitasunerako. Sanfan tenperaturarekiko iragazkiak hiru motatan banatzen dira. Estilo iragazki desberdinen erabilera ingurunea eta arazketa efektua desberdinak dira. Hemen dagoen plaka-iragazkia beira zuntz luzeko materialez egina dago. Material honek tolesteko iragazkiaren indarra eta elastikotasuna hartzen ditu kontuan. Iragazkiaren pantailak alde biko diseinua hartzen du, oso indar ona duena eta airearen iragazpen efektua ere oso ona da HTR iragazkia da. Iragazki ekipo hau tolestu eta ekipamendu bereziekin erabili behar da. Kalitate handiko beirazko zuntzezko iragazkiak eta aluminiozko paper bereizgailuak arazketa efektua bermatzen dute. Tenperaturarekiko iragazkia aukeratzen duzunean, iragazki estilo desberdinen errendimendua arretaz ulertu behar duzu. Benetako arazketa eskakizunen ikuspegitik soilik erosi dezakezu tenperaturarekiko iragazki egokia\nTenperaturarekiko iragazkia airea arazteko gailua da, batez ere lantegia eta lan ingurunea arazteko erabiltzen dena, airearen kalitate eskakizunak oso handiak direnean. Iragazki egoki batek inguruneko hautsa erabat araz dezake eta horrek langileentzako lan-ingurune osasuntsua sor dezake eta produktu bakoitzaren errendimendua ere bermatuta dago. Zure laneko giroaren tenperatura nahiko altua bada, tenperatura erresistenteko iragazkia erabili behar duzu airea arazteko. Tenperaturarekiko iragazki profesional batek tenperatura altuko ingurune batean lanean jarrai dezake eta tenperatura altuak eragindako ekipoen kalteak modu eraginkorrean ekidin ditzake, eta konpainiak produkzioaren kudeaketa kostuak ere zehatz-mehatz har ditzake.\nTenperaturarekiko iragazkiak airean partikula esekiak iragazteko erabiltzen dira batez ere. Tenperatura altuko material erresistentez osatutako iragazkiak partikula horiek modu eraginkorrean iragaz ditzake. Iragazki hauen erabilera hobetzeko, ekipoaren barruko konexio bakoitza zigilatzailearekin tratatzen da, beraz, airearen iragazkiaren kalitatea eta aire iragazketa zehatza bermatzeko.\nTenperatura altuak, partikula hautsen edukiera handia eta tenperatura altuko erresistentzia dira tenperaturarekiko iragazkien abantailak. Iragazki horien instalazioa eta erabilera oso malguak dira. Presio negatiboaren zigiluaren diseinuak airea arazteko hainbat arazo konpon ditzake. Denek arretaz aukeratu behar dute iragazkia, iragazkiaren eragina bermatzeko.\nAURREKOZeintzuk dira iragazki primarioaren ezaugarriak eta nola garbitu eta nola mantendu egunero\nNEXTHauts biltzailearen aire iragazkien sailkapena eta hauts biltzailearen aire iragazkiak nola aukeratu


Modari buruzko emakumezkoen giza sare batek enpresa ekintzaile moduan bi sari jaso ditu\nMaría Arenazak eta haren senarrak, Gabriel Aldamiz-Echevarriak, Spri-ren bitartez Orkestra-Lehiakortasunerako Euskal Institutuak antolaturiko lehenbiziko Venture Academy-n enpresa aurkezpen onenaren Kutxa saria lortu dute. Saritutako proiektua modaren inguruko “Chicisimo” izeneko giza sare bat da. Horrek merkatu helburuak ditu eta emakumeei estilo zein janzteko moduei buruzko aholkuak ematean du ardatza baina beti estereotipo eta neurri “perfektuak” direnei jaramonik egin gabe.\nSari horrek jarraitzeko animoak eman zizkien eta Crecer + plataformaren bitartez, Europako enpresa ekintzaileenak identifikatzeko zein finantzatzeko Sophia Antipolis Business Angels Association Venture Academy programak ematen duen saria irabazi zuten: enpresa ekintzaileena zein zabaltzeko ahalmen handienekoa. Sariak mundu mailan ezagunak izateko balio die.\n260.000 bisita hilean\nOrdezkatzen dituzten 4.500 marken arropa edota osagarriak eskaintzen dituzte bezeroentzat interneten. Argazkien ondoan link bat gehitzen dute horrelako jantziak erosi ahal izateko emandako zenbait denda edo boutique-tan. Salmenta bakoitzeko komisio bat kobratzen dute. “Benetako moda benetako jendean” esaten du sare honetako goiburuak. Neurri perfektu eta pasarelako estereotipoak alde batera uztearekin batera dibertsitatea goraipatzen dute. Haien arrakastaren arrazoia bat da benetako emakumeak azaltzen direla, eta ez modelo profesionalak; indarrean jartzen dituzten beste arauek era lagundu diete prestigioa hartzen: ez dute irudi desegokiagorik erabiltzen ez eta neska biluzik edo lentzeriaz. Era berean ez dituzte onartzen ez umeen argazkiak edota photoshops-ak edo spams-ak; balorazio edota iruzkin ezkorrak saihesten dituzte.\nMariaren ideia 2008an sortu zen blog xume moduan. Garai horretan senar-emazteak San Frantzisko bizi ziren. Sare sozialetako neskek beren lagunei laguntza eskatzeko sareratzen zituzten argazkietan inspirazio izan zuten. Egun, Bilbon bizi direla, denbora osoko jarduera profesional dute aktibitate hau. Enpresa azpiegitura minimo batekin, lau hilabete eskasetan 260.000 bisita hilean lortu dituzte; gehienak Europa eta Estatu Batuetakoak izanik.


Itsatsteko Makina Salgai - Npoat.com\nItsasgarriak betetzeko aplikazioetarako, substantzia oso likatsuak izan ditzakeen betekizun likidoak behar dira. NPACKek likido-betegarri, kapal, garraiatzaile eta etiketatzaile mota desberdinak dauzka, likatasuna baxua edo altua duten likidoetarako. Gure ekipoak arrakastaz jan ditzake itsatsiak eta beste elikagai ez lodi edo janari produktuak. Zure instalazioak fabrikatzen dituen itsasgarri produktu motaren eta paketen motaren arabera, itsatsiz betetzeko makineria egokia aukeratzen lagunduko dizugu zure instalazioari urtez hornitzeko.\nPistoi betetzeko makinak berariaz diseinatuta daude produktu lodi eta meheen betetze bolumen zehatzak ahalbidetzeko. Zurtoinak dituzten produktuak, esaterako, saltsak, tomate saltsak eta partikulak dituzten beste produktu batzuk ere bete daitezke pistoi betegarri bat erabiliz.\nGoi pistoi betetzeko makinak ekoizpen abiadura ere hobetzen du. Likidoak betetzeko makinak instalazio bateko elikagaiak ontziratzeko makina kritikoenetakoak dira, batez ere botilak betetzeko. Betetzeko makina bat gelditzen bada, orduan ekoizpen linea osoa moteldu egiten da. Betetzeko makina aurreratuago batean inbertitzeak ekoizpen prozesu osoa modernizatu eta azkartzea ahalbidetzen du.\nInstalatu itsatsiak betetzeko ekipo sistema osoa\nLikidoa betetzeko prozesua amaitu ondoren, kaputelek txano mota desberdinak aplika ditzakete paketeetan, kutsadura eta ihesak ekiditen dituen estaldura hermetiko eta likidoa osatuz. Etiketek kalitate handiko inprimatutako pertsonalizatutako etiketak aplikatu ditzakete poteak eta beste ontzi mota batzuetan. Ontzi-sistemek ontziratze-prozesu osoa eraginkorra mantentzen dute, edukiontziak geltokien artean eraginkortasun eraginkorra edukiz. Ekipamendu konbinazio honek, urteetan funtzionamendu fidagarria ematen duen itsasgarria betetzeko ildo bat eratu dezake.\nFabrikazio instalazio berri bat egokitzen edo makineria zaharra ordezkatzen ari zaren ala ez, zure eragiketak produktibitate maximora lagunduko dizugu. Merkataritza eta likidoak eta itsatsiak betetzeko ekipo erabilgarri hau fabrikazio lantegietan bolumen handiko erabilerarako diseinatuta dago.\nNeurrira eraikitako neurrira sartzea\nItsasgarriak betetzeko ekipoak diseinatzen eta instalatzen hasteko, hitz egin ezazu gaur e-pak makineriaren adituetako batekin laguntza lortzeko. Zure zehaztapenak eta banakako instalazioen beharrak kontuan hartuta, betetzeko prozesua arrakastaz optimizatu dezaketen itsatsitako makineria hautatzen lagunduko dizugu. Eskaintzen ditugun zerbitzu osagarriek zure instalazioak urtez iraun dezake, operadoreen prestakuntza, landa zerbitzua, abiadura handiko kamera zerbitzuak, instalazioa, errentamendua eta errendimendu mekanikoaren hobekuntza barne. Zure instalazioan instalatutako likidoen betetze sistemak punta-puntako instalazioekin, kalitate goreneko emaitzak eskaintzen dituen produkzio linea eraginkorra izan dezakezu.\nItsasteko olioa, saltsa automatikoki betetzeko makina\nkalitate handiko tomate itsatsi automatiko txikiko botila betetzeko kapela betetzeko etiketa makina beira-ontzian\nEzaugarri nagusiak 304 Altzairu herdoilgaitza lan gogorreko altzairu herdoilgaitzezko soldadura C markoa. Pieza guztiarekin harremanetan jartzeko materiala SUS316 da, sanitarioa, Teflon, Viton eta mahuka zure eskakizunen arabera. Denbora errealeko egokitzapena. Botila ez betetzea, PLC kontrola Betetze bolumen zehatza, ± 1% barruan eta botilen kontagailua guztira. Mantentzeko erraza, ez da tresna berezirik behar. Zigilu edo mahuka bereziak eskaera bidez. Blokeatuta dago ...\n8 betetzeko automatikoko likidoak / itsasteko / saltsak / eztia betetzeko makina automatikoak\nDestription: 1. Likidoak betetzeko makina automatikoa funtzio gehigarriak dituzten serieko produktuak oinarritzat hartuta diseinatuta dago. Produktua funtzionamendu arrunta eta erosoa da, akatsak zuzentzeko, makina garbitzeko eta mantentzeko. Eguneroko produktu kimikoen, elikagaien, farmazien eta olioaren industrietan likido likatsu mota ugari betetzeko erabiltzen da. 2. Lau buru sinkroniko betetzeko, ...\nProduktuaren sarrera: 1. Pasta betetzeko makinak pistoi neurtzeko modua eta aire konprimitua sartu ditu energia gisa. 2. Betetze-maila pixka bat egokitu daiteke. 3. Pasta betetzeko makina PTFE materiala zen, urradura erresistentea eta korrosioaren aurkakoa. 4. Pasta betetzeko makina hau industria kimikoan, elikagaietan, kosmetikan, medikuntzan, pestizidetan, olio lubrifikatzailean eta ... erabiltzen da.


Epaile bat bakarrik balitz | Iritzia | Berria\nEpaile bat bakarrik balitz\nEstrasburgoko auzitegiak arrazoia eman die Bateraguneko auzipetuei, eta deliberatu du ez zutela «epaiketa bidezko» bat eduki. Auzitegiak ebatzi du Angela Murillo epailea ez zela inpartziala eta, horren ondorioz, epaiketa ere ez zela hala izan.\nEta horri kateatuta geratu zaizkio Espainiako hedabideak, ilargia seinalatu beharrean hara seinalatzen duen hatzari begira geratzen dena bezala. Zeren eta gaitz erdi Espainiako Justiziaren arazo bakarra epaile baten kontua balitz... Ez baita ahaztu behar Otegik, Jacintok, Rodriguezek, Diezek eta Zabaletak behin baino gehiagotan jarri zutela helegitea Murilloren eta aretoko beste epaileen erabakiaren kontra. Bada, ez Gorenak eta ez Konstituzionalak ez zuten galarazi zigortuek espetxe zigor luzeak betetzea, ezta azken egunera arte betetzea ere.\nPSOEren gobernuaren estrategiaren parte izan zen Bateragune auzia. Helburua zen ezker abertzalea zatitu eta ETAren amaiera azkartu nahi zuten buruzagi independentisten bidea trabatzea. Polizia operazioaren eta Baltasar Garzon epailearen instrukzioaren ostean, epaiketak, errekusazio eskariak eta helegiteak heldu ziren gero. Orain, berriz, Estrasburgoko Auzitegiaren hamaikagarren zaplaztekoa Espainiaren sinesgarritasunari. Ez da epaile aho zabal baten kontua bakarrik, demokrazia baten oinarrizko printzipioak bermatu nahi ez dituen estatu batena baizik.


Poesiaz betetako mugimenduak - Bizkaiko Hitza\nPoesiaz betetako mugimenduak\nBihartik azaroaren 29ra bitartean, 39. Bilboko Nazioarteko Txotxongilo Jaialdia egingo da hirian eta Bizkaiko hainbat herritan. Euskal Herriko konpainiak dira nagusi egitarauan.\n2020, azaroak 20 Albisteak, Bizkaia, Kultura 201\nProgramazioa osatzeko ohiko eredua aldatu dute: nazioartetik Euskal Herrira etorri ordez, gertukoari begiratuta hasi dira egitaraua atontzen. COVD-19aren pandemia dela eta, ezin izan dituzte nahi beste atzerriko talde ekarri. Eta, beste urte batez, “kalitate handiko” festibala prestatu dute. Bihar hasi eta datorren aste osoan, 39. Bilboko Nazioarteko Txotxongiloen Jaialdia egingo da. Euskal Herriko lau konpainiak, Herrialde Katalanetako bik, Espainiako bik, Galiziako batek eta Italiako batek aurkeztuko dituzte euren ikuskizunak.\nOhi bezala, Campos antzokia izango du jaialdiak egoitza nagusia. La Fundicion aretoan eta hainbat barrutitako udaltegietan ere eskainiko dira emanaldiak. Iazko hasitako bidetik, Bizkaiko hainbat herritan ere ikuskizunez gozatzeko aukera egongo da; besteak beste, Areatzan, Arrigorriagan, Larrabetzun, Derion eta Lezaman. Antolatzaile taldeko Josu Camarak esan du iaz bisitatutako herriek berriro ere eurenera jotzeko eskatu dietela. “Bizkaian badago eskaera horrelako ikuskizunak ikusteko. Bilbon aurtengoa 39. edizioa izango da: horrek esan nahi du arrakasta baduela; bestela ez luke hainbeste denbora iraungo. Eta herrietara zerbait eramaten denean, aretoak lepo betetzen dira”. Bere ustez, eskaintzaren kalitatean dago publikoa erakartzeko gakoa: “Normalean ohiko programazioan agertzen ez diren ikuskizunak izaten dira guk eramaten dizkiegunak, eta hori asko estimatzen dute”.\n1982. urtean sortu zen Bilbon txotxongiloen jaialdia, eta garai hartan bazegoen hasiera eguna “irrikaz” espero zuen publiko zabal bat. Txotxongiloena ia-ia gizateriaren sorreratik egon den arte adierazpena den arren, diziplina horri eskainitako festibala antolatzea ekimen berritzailea izan zen. Gaur egun, ordea, duela hiru hamarkada gutxiago dira zaletuak. Bilboko jaialdiak zale haiek berreskuratzea du helburu, eta “erreferentzia bat izaten jarraitu” txotxongiloen munduan. Ikusle berriak sortzeko asmo horretan, eskoletan tailerrak eta bestelako emanaldiak egiten ere hasi ziren 2017an. “Arrakastatsua izan da; ikastetxeak pozik egon dira eskaintzarekin”. Baina, aurten, pandemiagatik, goizetako saio horiek bertan behera uztea erabaki dute: umeek etxekoekin joan beharko dute antzokira, txotxongiloen ikuskizunaz gozatzera.\nFormazioari eta prestakuntzari ere lekua egiten dio Bilboko jaialdiak. Ohi bezala, aurtengo ediziorako ere irakasle iaioak biltzeko asmoa izan dute. “Egitarau indartsua geneukan prestatuta; pozik geunden emaitzarekin”. Azkenean, atzeratzea erabaki dute, atzerritik etortzekoak ziren irakasleak ekartzea zaila delako osasun larrialdiagatik. Ondo bidean, eta Eusko Jaurlaritzak horretarako eman ohi duen diru laguntza mantenduz gero, 2021ean eskainiko dira formakuntza saio horiek. Hala ere, Camarak zer zuten prestatuta kontatu nahi izan du, formazioari ematen dioten garrantzia agerian uzteko.\nAlemaniko konpainia ezaguna da Familie Flöz. Bertako kide Thomas Roschr Bilbora etortzekoa zen hiru artistekoa bat da: Maskara batekin antzezten izeneko ikastaroa eskaintzea zuen asmoa. Ingalaterrako Rene Bakerrek, berriz, objektuen bidezko narratiba lantzen irakatsiko zuen. Azkenik, Janni Yunge hegoafrikarrak lengoia kreatiboa izango luke hizpide, etorri balitz. “Goi mailako prestakuntza ikastaroak izaten dira. Gure asmoa Euskal Herrian txotxongiloekin lan egiten dutenei formazio profesionala eskaintzea da, sektoreari bultzada bat emateko”.\nJaialdiaren antolatzaileek txotxongilogintzak arte eszeniko gisa duen balioa aldarrikatzen dute. Ikuskizun gehienak adin guztietako publikoak ikusteko modukoak dira. “Egitarauari begiratuta, argi dago txotxongiloak ez direla umeentzat bakarrik. Ikuskizun gehienak ikuslego orokorrarentzat dira”. Camararen esanetan, sormen lanek duten “poesia” da guztiak erakartzen dituela. “Objektuak, txotxongiloak dantzan eta jolasean ikusten dituzu, emozioak transmititzen, eta horrek guztiongan dauka eragina. Agian ezberdin ulertuko edo ikusiko dute umeak eta helduak agertokian ikusi dutena, baina ikuskizunean sortzen den poesiak guztiak hunkituko eta txundituko ditu”. Esan du pertsona guztiak noizbait objektuei bizitza emanda jolastu izan direla; era batera edo bestera zerbait adierazten saiatu direla objektuen bidez: “Guztiok izan dugu noizbait nolabaiteko loturaren bat txotxongiloekin”.\nLehen baino apalagoa izan arren, eskaera egon badago. Eta eskaintzarik? “Oso ona, eta kalitate handikoa”. Diziplina honetan dabiltzan hainbat talde daudela esan du. “Aurten Bilboko jaialdira etorriko diren konpainiak ikusita uler daiteke maila oso ona dagoela gurean”. Esaterako, Anita Maravillas atzerrian asko ibilitakoa da. Esperimentatzen dabiltzan taldeak ere badirela esan du: besteak beste, Arriera taldeak hainbat diziplina nahasten ditu ikuskizunetan. Kulunkan konpainiak, berriz, Bilbora ekarriko duen Andre eta Dorine obrarekin 4.000 emanalditik gora egin ditu mundu zabalean.\nAurten badu berritasun bat jaialdiak. Eta Camarak bereziki azpimarratu nahi izan du. Erakusketa bat atondu dute, Otxarkoagako Tendel elkartearen egoitzan, haiekin elkarlanean. Valentziako (Herrialde Katalanak) Sovit taldearen Kulturen Museo Ibiltaria egitasmoaren parte da, eta Bestearen aurpegiak du izena. Maskarak dira gaia. “Helburua kultura aniztasuna sustatzea da. Izan ere, maskarak ezberdinak dira kultura bakoitzean, baina guztiek badute zerbait komunean. Horregatik, zabaldu nahi den mezua da aniztasunean badagoela batasun bat”, azaldu du Camarak. Haren aitzakian, hilaren 2tik 29ra, 6 urtetik gora, adin guztietako pertsonek parte hartu ahal izango duten tailerrak eskainiko ditu Soviteko Pep Beltranek.


"Egiten duguna esaten dugu, eta esaten duguna egin" - Busturialdeko Hitza : Busturialdeko Hitza\nEdriga Aranburu Agirre - EH Bilduren senaturako hautagaia\n"Egiten duguna esaten dugu, eta esaten duguna egin"\nInboluzio demokratiko baten aurrean gaude, oinarrizko eskubide eta askatasunak murrizten ari direlako Madriletik. Espainiako “ezkerreko” alderdiek, batez ere PSOE eta Elkarrekin Podemosek arduragabe jokatu dute, eta huts egin diote hainbat bozkatzaileri, ez dira-eta gobernu akordio batera heldu, ezer aldatzeko duten ezintasunagatik. Izan ere, Espainiako Estatua ezin da demokratizatu. Orain aukera daukagu erabakigarriak izaten jarraitzeko eta Madrilen euskal herritarron ahotsa behar den bezala entzun eta arazo sozial, politiko eta zibilei irtenbidea emateko.\nErorien Harana hizpide izan da azken asteetan.\nBai, zoritxarrez ikusi izan dugu Frankismoak gaur egun ere pil-pilean eta bizirik jarraitzen duela. Pedro Sanchezek saldu zigun Franco diktadorearen momia aterako zuela, izan ere, biktimei umiliazioa zela leku horretan egotea. Bueno, ba 40 urteren ondoren, hori lortu da, biktimen irain bihurtu da espektakulu guztia, estatu ohoreak emanez atera dutelako, eta hori salagarria da guztiz. Momia ateratzea erraza da; Frankismoa erakundeetatik ateratzea zailagoa, eta hori da lortu behar duguna.\nGuretzat garrantzitsuak diren erabaki asko Madrilen hartzen dira, Madriletik inposatzen dira. Beraz, Madrilera joan behar gara esateko hemen herri bat dagoela, herri honek bere etorkizuna demokratikoki erabaki nahi duela, eta gure eskubide nazionalak, sozialak eta politikoak defendatzeko.\nHerri mailako politikagintzan urte asko daramatzazu beharrean. Eskarmentu handia daukazu. Zer eskaini dezakezu Madrilen?\nGurea talde lana da, eta gobernuan zein oposizioan gauden erakunde guztietan zein kalean erakutsi dugu badakigula gauzak egiten, gauzak beste modu batera egiten, herritarrak eta euren eskubideak erdigunean jarriz, inolako elite ekonomiko zein politikok baldintzatu eta presionatu gabe. Madrilen indartsuak izan behar gara, EH Bilduk bozka asko lortu behar ditu, goranzko joera izan behar dugu, horrela bai Espainiako Diputatuen Kongresuan zein Senatuan indartsu esateko gu euskal herritarrak garela, Euskal Herria dela gure ardatza eta helburua, eta hor gaudela, ahalik-eta azkarren berriz bertan ez egoteko, Euskal Herri independentea nahi dugulako, Euskal Estatua eratu nahi dugulako.


Musakolara errebantxa bila\nErrendimenduko infantil neskek bertan galdu zuten lauko finalerako txartela. Orain garaipenarekin itzuli nahi dute Arrasatetik\nErronka polita dute asteburu honetan gure errendimenduko infantil neskek. Arrasateko Musakola kiroldegia bisitatuko dute Mondragon Unibertsitatea taldea mendean hartzeko intentzioarekin.\nGogotsu daude gure neskak erronka horren aurrean, izan ere azkenekoz bertan izan zirenean ez ziren batere gustora irten. Aurkari gogorra aurrean, baina azken jardunaldian erakutsitako joku maila mantentzea lortzen badute, garaipenetik gertu ibiliko dira. Norgehiagoka 10:00etan izango da.\nAurreko astean Bera Bera menderatu zuten\nHasieratik intentsitate maila altua ezarri zuen talde Zarauztarrak aurreko jardunaldian. Erasoan baloia pazientziaz mugituz eta aukera onenak baliatuz saskiratze errazak lortzen zituzten behin eta berriz. Aipatzekoa defentsako lana, aurkariaren trantsizioak oztopatuz eta baloiaren kontrola ekidinez. Hartara lehen laurdenaren amaieran 21-0ekoa zen markagailuan.\nBigarren laurdena lanean jarraitzeko asmoz hasi zuten etxekoak. Erasoko mugimenduetan landutako kontzeptu berriak praktikan jarriz, min egiten zuten behin eta berriz saski azpian etxekoek. Defentsan gogor jarraituz atsedenaldira 39-7 joan ziren.\nHirugarren laurdenaren hasieran, markagailuan zegoen aldea ikusita, aurkariak gogor irten ziren kantxara jokuaren intentsitatea handituz. Honen aurrean gure neskek ez zuten frenoa zapaldu, izan ere, defentsa gogorren eta kontraeraso azkarren bitartez aldea handitzea lortu zuten (56-16).\nAzken laurdenak bide beretik jo zuen eta azkenean 70-23 amaitu zen norgehiagoka. Aupa neskak! 123 Zast!


Nola saihestu eta tratatu bizkarreko mina | Bezzia\nEl bizkarreko mina da arazo ohikoenetako bat biztanleriaren. Bizkarreko mina arrazoi anitzengatik agertzen da, eta ez da puntuala den zerbait, pertsona batzuengan kronikoa bihurtzen da. Bizkarreko mina prebenitzea eta tratatzea oso garrantzitsua da gure osasunerako.\nEl backache Askotan gertatzen den gaitza da, baina ohikoa izateak ez du esan nahi zerbait ona denik edo ahaztu dezakegunik. Askotan min hori bateraezina bihurtzen da eguneko ohiturarik oinarrizkoenekin, beraz hasieratik borrokatu behar da.\n1 Begiratu zure jarrera\n2 Pilates eta yoga\n3 Igeriketa praktikatzen du\n4 Saihestu bat-bateko mugimenduak\n5 Beroa jarri eta atseden hartu\n6 Saihestu gehiegizko pisua izatea\nBegiratu zure jarrera\nEgunean zehar eramaten dugun jarrera bizkarreko minaz hitz egitean kontuan hartu beharreko puntu nagusietako bat izan daiteke. Gure lana sedentarioa izan edo ez bada ere, bizkarrak asko sufritu dezake. Jarrera berdinak mantenduz luzaroan muskuluak sufritzen dira eta beraz minak eta kontrakturak iristen dira. Noizean behin mugitu behar dugu eta lan egitean jarrera zuzena hartzen saiatu behar gara. Hori egin behar dugu lanean edo etxean eserita egon, bizkarrak edozein momentutan sufritu dezakeelako. Ibiltzen garenean ere jarrera zutik mantendu beharko genuke, bestela kaltetu daitezkeen atzeko puntuei presioa egingo diegu.\nPilates eta yoga\nBizkarreko mina saihesten eta lehendik dituzunak arintzen lagun dezakeen diziplina bat bada, Pilates eta yoga dira. Hauek bi diziplinak luzapena erlaxazioarekin nahasten dute eta muinaren eta gorputz osoko muskuluen lana. Egunerokoan gure jarreraren berri izaten eta hobetzen laguntzen diguten giharren lanarekin hobetzen laguntzen digute. Emaitza da giharretako min horiek izateari uzten diogula, uzkurdura gutxiago ditugula eta, azkenean, gorputz sendoago eta arinagoaz gozatzen dugula.\nIgeriketa praktikatzen du\nSi kirol pixka bat aktiboagoa nahi al duzu?, igeri egiteko aukera ere egin dezakezu. Jende askok etekina atera dio kirol honi bizkarreko mina izan duenean. Abantaila handia du uretan kirola egiten dugula, zerbikaletan inolako eraginik ez dagoenez, apenas zauriturik dagoen. Gainera, asko laguntzen digu bizkarra eta sabelaldea indartzeko.\nSaihestu bat-bateko mugimenduak\nBehar baduzu objektu astunak altxatzea edo mugimendu batzuk egitea, kontuz ibili beharko duzu. Ez lirateke bat-batean egin behar, zauritu gaitezke eta. Gainera, garrantzitsua da objektuak teknika egokiarekin altxatzea, hankak aparte, bizkarra zuzen eta belaunak tolestuta, orduan bakarrik saiatuko gara pisua bizkarrean soilik eramatea.\nBeroa jarri eta atseden hartu\nBizkarreko mina baduzu, hori da beharrezkoena espezialista batengana joan eta jarraibideak jarraitu. Gehienetan antiinflamatorioak ematen dizkigute baina oso beharrezkoa da atsedena eta eremua berotzea giharrak erlaxatu daitezen. Atseden hartzen ez badugu, zaila izango zaigu lesio batetik sendatzea.\nSaihestu gehiegizko pisua izatea\nBizitza sedentarioa eta gehiegizko pisua izatea dira bi gure bizkarreko etsaiak. Egia da pisu gehiago baldin badugu, bizkarrak sufritzen duela, beraz, pisua gehitzea ekidin behar dela. Bizitza osasuntsuak etengabeko ariketa fisikoa eta dieta orekatua izateak arazo ugari ekiditen laguntzen digu eta horien artean bizkarreko mina dago, gaur egun oso ohikoa dena.\nArtikuluaren bide osoa: Bezzia » Osasun » Osasun aholkuak » Bizkarreko mina nola saihestu eta tratatu


Jon Ugarrizak sortu ditu Sabino Arana sarien galarako koreografiak — dantzan.eus\nHemen zaude: Hasiera › Albisteak › Jon Ugarrizak sortu ditu Sabino Arana sarien galarako koreografiak\nJon Ugarrizak sortu ditu Sabino Arana sarien galarako koreografiak\nHeldu den larunbatean , urtarrilaren 31an, Sabino Arana Sabino Arana sarien XX. gala eginen dute Bilboko Euskalduna jauregian. Bertan dantzak bere tokia ere izanen du Jon Ugarrizak gala horretarako espreski sortutako hiru koreografirekin. Horietako bi joan berri zaigun Mikel Laboaren eta Benito Lertxundiren bi abestitan oinarritutako piezak izanen dira.\nLarunbat honetan, Sabino Arana sarien XX. gala hartuko du Bilboko Euskalduna jauregiak. Zeremonian zehar Jon Ugarriza (Bilbo, 1978) koreografoak prestatutako hiru koreografia gozatu ahal izanen dituzte bertaratutakoek. Lehenak ongi etorria emateko balioko du. Beste biak euskal kantari handi biren abestietan oinarriturik egonen dira: Mikel Laboaren "Txoria txori" abestia izanen da horietako baten funtsa. Bestea aldiz, Benito Lertxundiren "Udazken koloretan" abestia izanen du oinarri.\nLarunbatean estreinatuko diren pieza horietan dantzari ariko dira Paula de Castro galiziarra eta Andrés Heras kataluniarra. Nizako operako balet-eko dantzari nagusiak dira biak.\nEkitaldiko zenbait datu:\nEkitaldia: Sabino Arana sarien XX. gala\nAntolatzailea: Sabino Arana Fundazioa\nSarituak: Bilboko Arte ederren Museoa, Roger Etchegaray Kardinala, Toti Martinez de Lezea idazlea, Euskadi txirrindularien fundazioa, Irailaren 11ko eta martxoaren atentatuek 11ko kaltetutakoen senideen elkartea.\nKoreografiak: "Ongi etorri", "Udazken koloretan" (Benito Lertxundi-ren musika) eta "Txoria txori" (Mikel Laboaren musika).\nKoreografoa: Jon Ugarriza\nDantzariak: Paula de Castro eta Andrés Heras.\nTokia eta data: 2009ko urtarrilak 31, Bilboko Euskalduna jauregian.\n"Las canciones de Benito Lertxundi y Mikel Laboa me han gustado desde que era niño"


"Ulysses" zunda eguzki-atmosferaren azterketan aurreikusitako gehieneko latitudera iristen da. | Consumer\n"Ulysses" zunda eguzki-atmosferaren azterketan aurreikusitako gehieneko latitudera iristen da.\nLortzen diren datuek Lurrean eragina duten hainbat eguzki-fenomeno aztertzeko balioko dute.\nZorrotadarako Propultsioaren Laborategiak (JPL) atzo jakinarazi zuen Europako Espazio Agentziaren eta NASAren “Ulysses” zundak aurreikusitako gehienezko latitudea lortu duela eguzki-atmosfera aztertzeko misioan.\nZunda 1990eko urriaren 6an jaurti zen espaziora, heliofera aztertzeko, hau da, eguzki-haizeak Lurretik hurbilen dagoen izarraren inguruan sortutako burbuila. “Latitude maximora Eguzkiaren azpitik pasatzen ari gara, ia zuzenean hegoaldeko polora begira, 329 milioi kilometroko distantziatik”, azaldu zuen Nigel Angold-ek, “Ulysses” misioko operazio-zuzendariak. “Ibilbideak beste ontzirik berdindu ezin duen Eguzkiaren ikuspegia ematen digu”, esan zuen adituak.\nLatitude maximora iristeko helburua betetzea zundaren misio handiaren hasiera da, adierazi zuen Ed Smith-ek, JPLko “Ulysses” proiektuko zientzialariak. Zundak, orain, hegoaldeko polotik behera egingo du bidaia, eta eguzki-ekuatorera joango da, eta, ondoren, ipar polora. Ibilbide horrek "ikusi nahi ditugun eguzki-prozesu guztien lehen eskuko" irudia eskainiko du, aurreratu zuen Smith-ek.\n“Ulysses”-ek eguzki-aldaketei, eremu magnetikoari, eguzki-plakei, energia-partikulei, izpi kosmiko galaktikoei eta hauts kosmikoari buruzko datu ugari bidaliko ditu bere ibilbidean. Eguzki-prozesuak ulertzea funtsezkoa da, Lurrean gertatzen direnetan eragiten baitute, JPLren arabera. Izan ere, ekaitz espazialek eragina dute Lurreko hornidura elektrikoko sarean, telefono bidezko komunikazioetan edo sateliteen funtzionamenduan, besteak beste.\neguzki ulysses zunda


Udala, gazteek egindako adierazpenaz: "Errespetu osoz hartzen dugu" : Bidasoko Hitza\nUdala, gazteek egindako adierazpenaz: "Errespetu osoz hartzen dugu"\nHondarribiko Udalak oharra bidali du hedabideetara, alardean emakume soldadurik onartzen ez duten konpainietan era batera edo bestera parte hartzen duten gazteen adierazpenaren harira.\nHondarribiko Udalak atzo era batera edo bestera parte hartu duten hainbat gaztek egindako adierazpenaren balorazioa egin du: “Udalak errespetu osoz hartzen du herriko hainbat gaztek sinatu duten adierazpena eta sortu duten plataforma alardearen inguruan aritzeko”.\nUdalak, aldi berean, jakinarazi du urte osoan “bizikidetza hobetzeko lanean” jardungo duela, “hori da gure helburu nagusiena”., eta gogorarazi du irailaren 5ean udaleko talde politiko guztiek adostutako testuan jasota dagoena: “Elkarrizketari bidea eman zaio azkeneko urtean, eta eragileekin batera Alardearen inguruan sortu den gatazkari buruz hitz egiteko pausoak eman dira”.\nElkarrizketa bide horretan parte hartu duten guztiei eskerrak eman dizkie udalak egindako ahaleginagatik, “udala osatzen dugun alderdi guztiok argi dugu bide honetatik jarraitu nahi dela”.\nErlazionatutako edukiaArartekoari “oso ona” iruditu zaio Hondarribiko gazteen aurrera urratsa“Hondarribiko emakume bakar batek alardean modu batean zein bestean dela parte hartzeko nahia badu, eskubide osoa du”


Sopuertako Mendebala Festibalak kartel parebakoa dakar aurten - bizkaie.biz\n‘Gaur, hemen eta orain, musika folk eta musika tradizionala aldarrikatzen doguz, euren aldaera guztietan, mundu zabalean gure komunidadearen eta gure izate kulturalaren nortasun-berezitasuna diran aldetik. Zuztarreko musikeak bere egiten dau, beste generoek egiten ez daben legez, kultura aniztasuna; horregaitik babestu behar da errepertorioa pentsamentu bakarraren globalizazino kolonizatzailetik’\nIdeia horretan oinarritzen da aurtengo Sopuertako V. Mendebala Festibala. Bagilaren 30ean eta garagarrilaren 1ean, musika tradizionala eta folk musikea izango dira nagusi herri bizkaitarrean. ‘Aurreko bost edizinoetan esperientzia hartu dogu eta, euskal musikearen panoramea ikusita, arriskuren bat edo beste hartzea erabagi dogu’, esan dau Mendebala alkarteko koordinatzaile Santi Rodriguezek aurkezpen-prentsaurrekoan. Arrisku hori kartelean bertan topau geinke, izan be, garagarrilaren lehenengo egunean egongo diran taldeak ezagunak izan arren, bagilaren azken egunekoak, akaso, ez dira horren oihartzun handikoak. ‘Musikearen munduan, izen batzuk baino ez dira entzuten eta emoten dau ganerako taldeak existidu be egiten ez dirala eta baztertuta dagoz’. Arazo horri aurre egiteko, Mendebalak Folk Maketa Lehiaketea eta Festibala antolatzen ditu urtero. ‘Aurten, bertoko taldeei emon gura deutsegu bultzadea, oso gitxi ezagutzen diranei’, dino Rodriguezek. Kontzertuak dobakoak izango dira eta akanpatzeko lekua be egongo da.\nHolan ba, bagilaren 30ean (22:30ean) honako taldeak izango dira entzungai Sopuertan: Euri ttanttak Amurrioko taldea (igazko Folk Maketa Lehiaketan finalista izan ziran), Zura (‘Ilargi handi zauzi zarae’ diskoa kaleratu eben igaz), Mal de ojo rumba eta ijitoen erritmo alaiak lantzen dituan talde euskalduna eta Gose arrasatearrak. Ganera, iluntzeko zortziretatik goizaldeko ordubietara arte artisautza azokea egongo da.\nGaragarrilaren 1ean (22:00), nazinoarte mailako taldeak egongo dira: Xuacu Amieva Asturiasetik etorriko da; Carlos Núñez eta Lamatumbá, ostera, Galiziatik. Bestalde, 18:30ean, euskal jantza saioa izango da Urreztieta eta Ibai Lorak taldeekaz.


Asteartea, 2017ko Martxoaren 21(e)an 12:01\nAsteazkena, 2017ko Martxoaren 15(e)an 12:12\nOsteguna, 2016ko Urriaren 20(e)an 10:16\nOsteguna, 2016ko Urriaren 20(e)an 10:02\nAsteazkena, 2016ko Urriaren 05(e)an 12:45\nAsteazkena, 2016ko Irailaren 28(e)an 07:33\nIrailaren 28 eta 29an Durangaldean eta Lea-Artibain baserri hondakinen gaikako bilketa burutuko da MIBA eta DIBA kooperatibetan. Bertan hondakin fitosanitarioak eta zoosanitarioak jasoko dira.\nBaserrian sortzen diren hondakin berezien birziklatzea ezinbesteko da gure lurra babestu eta zaintzeko. Irailean Urkiola eta Lea-Artibai Landa Garapenerako Alkarteek baserri hondakinen gaikako bilketa burutuko dute Durangaldea eta Lea-Artibai eskualdeetan.\nJasoko diren gaiak: artzain elektrikoen pilak; ongarri eta fungiziden ontzi hutsak; xiringak eta hondakin zoosanitarioak.\nHondakinen bilketaren egutegia\nHondakin fitosanitarioak eta zoosanitarioak irailaren 28 eta 29an jasoko dira Markina-Xemeingo MIBA kooperatibaren egoitzan bezeroen arretarako ordutegian. Baita ere Durangaldeko DIBA kooperatibaren egoitzan Abadiñon egun berdinetan.\nBestalde, plastikoen (negutegien eta belar-siloen plastikoen) bilketarako izen emateko egunak: urriaren 10etik 14ra izango da, 946203611 telefonoan.\nIzena eman eta gero garraioa pasako da baserri edo ustiapenetik plastikoak jasotzera urriak 20an Durangaldeko baserrietatik eta 18an Lea-Artibaiko baserrietatik hurrenez hurren.\nIzena eman barik ez dira baserrietan plastikoak jasotzen.\nLurrak baserrian sortzen diren hondakin berezien birziklatzearen beharra du.\nOstirala, 2016ko Maiatzaren 20(e)an 09:37\nDatorren igandean, maiatzak 22an Mañarian ospatuko dute XXI. Artisau, elikadura, eta landare azoka. Gainera, aurten XX. edizioa ospatuko dute baita ere Azpi Gorri ahuntzaren azoka monografikoa. Igandean izango da Mañarian zer ikusi eta zer erosi. Giroa aparta, bertako produktuak, artisautza, landareak eta baserriko abereak. Animatu Mañarira gerturatzen.\nOstirala, 2016ko Maiatzaren 20(e)an 09:13\nAmorebieta-Etxano pintxo zaleen topagune bihurtuko da eguaztenetik domekara. Jan Alai pintxo lehiaketan 44 jatetxe edo tabernek parte hartuko dute eguaztena maiatzak 25etik 29ra bitartean.\nAurten ere Jan Alai lehiaketa herriko pintxorik onena aukeratzeko lehiaketa bat baino gehiago da. Osagai askodun menua da. Herriko taberna edo jatetxeentzat erronka bat da; herritarren dastamena dantzan jarriko duen zapore mazedonia mokatu gutxitan batzea dute helburu. Epaimahaiak erabakitako hamar pintxorik onenen rankingean sartzea ere urte osorako prestigioa da. Lehiaketak pizgarri ekonomiko lez ere funtzionatzen du. Herritar eta pintxo zaleentzat, aldiz, serio hartzen duten hitzordua bihurtu da. Nork bere dastamena aditurik onenentzat duela, urterik urtera gero eta gehiago dira pintxo tourra egin eta puntuatzera animatzen direnak.\nAurten 44 taberna edo jatetxek parte hartuko dute lehiaketan nork bere pintxoarekin. Sei gunetan banatuta egongo dira: bakoitzean 9 taberna. Epaimahaikideek pintxo denak probatuko dituzte domekan, 20:00etan, Zelaieta zentroan egingo den sari banaketan onena saritzeko. Irabazleak 1.000 euro jasoko ditu eta 10 pintxorik onenen zerrenda ere jakinaraziko dute. Herritarrek, gutxienez, 18 pintxo probatu behar dituzte euren bozketak balio dezan: gune bakoitzeko hiru. Gainera, zerbitzaririk onena ere aukeratu ahal izango dute.\nInformazio Iturria: www.amorebieta-etxano.eus\n2 orrialdea 17-koa


200 metro gehixago Trakamaillen — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / 200 metro gehixago Trakamaillen\nOier Gorosabel 2008/01/05 18:55\nAsteburu honetan, emaitza "jugosua" izan dogu. Oin dala aste bi hasittako desobstrukziño lanekin amaittuta, Amorotoko Oleta auzoko Trakamaill ubegixan gora 200 metro gehixago egittia lortu dogu. 6 metroko desnibel baten geratu gara materixal faltiangaittik, baiña kobiak ba darrai. Urten orduko hurrengo egunian etortzeko planak egitten hasi gara...\nOleta map - Tagzania\nDana dala, datorren asteburuan ez da izango, lanpetu xamarrak ibilliko garalako beste gauzetan:\nZapatuan, Lekeition ibilliko gara Inzuntza I haitzulo ezaguna topografiatzen. Koba erreza eta ikusgarrixa, aukera ona hasi nahi dabenandako (etorri nahi dabenak, eguena orduko abisatu bihar desku).\nDomekan, San Pedro Busturiko haitzuluan bisitta gidatua egingo dogu. Tamalez honetara ezin da beste iñor apuntau, 60 pertsona sartuko doguz 20 laguneko 3 txandatan eta ez da beste iñor kabitzen.


Andoni Aranaga: "Bukatzea nuen helburu, baina zorte txarra izan dut" - Azpeitia - uztarria.eus\nAndoni Aranaga: "Bukatzea nuen helburu, baina zorte txarra izan dut"\nUztarria.eus 2004-05-17 15:05\nGiroan ez du zorterik izan; gaixotun batek erretiratu du, gastroenteritisak\nIhesaldi batean parte hartu du eta gustura dago egindakoarekin\nAndoni Aranagak ez du zorterik izan lehen itzuli handia izan duen honetan: Italiako Giroan. Gastroenteritis batek bizikletatik jaitsiarazi du. Hala ere, gustura dago, ihesaldi batean ibili zelako. Uztarriak, hura herrian dela aprobetxatuz, galdera batzuk egin dizkio:\nLehenengo aldiz Italiako Giroa bezalako itzuli garrantzitsu batean parte hartu duzu. Urduri al zeunden?\nHasieran bai. Urduri, gogotsu, beldurti... denetik sentitu nuen hasieran, baina behin hasi eta gero, lasai egon naiz.\nZein zen zure asmoa edo zenuen agindua?\nBukatzea nuen helburu, Milanera iristea nahi nuen. Gero ihesaldi baten sartuz gero... hobe.\nBai. Ihes eginda ibili nintzen beste txirrindulari batekin. Mendian lasai nenbilen, etapak amaitzean ere nahiko ondo ari nintzen errekuperatzen eta, gainera, ihesaldian ere sartu ahal izan nuen. Gustura nago agerraldia egin dudalako.\nAzkenean erretiratu. Zer gertatu zen?\nBosgarren etapa bukatzerakoan hasi zitzaidan. Zerbaitek kalte egin, ez dakit urak edo janariren batek, eta gastronteritisa izan dut. Botaka, beherakoa, bi kilo galdu nituen. Ez nuen afaldu, ez gosaldu, ohetik jaikitzeko ere ez nengoen. Irten nintzen hurrengo etapan baina ezin eta utzi egin behar izan nuen.\nZer esan zizun zuzendariak?\nLasai joateko etxera. Berak ere pena hartu zuen, zerbait mugitzen ari nintzen eta. Nahikoa egin nuela eta lasai egoteko esan zidan.\nUrte petrala daramazula esan al daiteke?\nEz. Gauzak horrela etortzen dira. Beste itzulietan ongi ibili naiz, Euskal Herrikoan kenduta. Emaitza hobeak lortzea espero dut hala ere, hemendik aurrera.\nZer moduz profesionaletako lehen urtean, bestela? Nolako izaten da txirrindulariaren egun bat?\nAspergarria! (barre). Esnatu eta gosaldu egiten dut. Egunkaria irakurri eta 10:30ak aldera joaten naiz entrenatzera. Egunaren arabera egiten dut entrenamendua, 4-6 ordukoak edo. Ondoren bazkaldu, kalera irten eta buelta bat ematera joaten naiz afaltzeko garaira arte. Bukatzeko, afaldu eta lotara.\nEz. Gu baino okerrago asko bizi dira. Hala ere, batzuek ondo bizi garela diote, baina guk ere baditugu gure kontuak; zaindu beharra daukagu, txirrindularia izateak gauza batzuetarako mugak jartzen dizkizu. Baina txirrindularitza gogoko dut eta gustura nago.


Euskal teknologiak Nashvillera bidaiatu du — TUlankide MONDRAGON\nEuskal teknologiak Nashvillera bidaiatu du\nCopreci, gas barbakoetarako osagaien fabrikatzaile liderra, Nashvilleko Hearth, Patio & Barbecue Expo azokan izan da beste behin ere. Bertan, bere azken berrikuntza aurkeztu du, Magic Button-a, erabiltzaileak urruneko kontrolaren bidez erabil dezakeen balbula sistema. Sistema hau Smartphone-aren bidez kontrola daiteke eta egosketa denbora zein ºtenperaturei buruzko informazioa eskura daiteke.\nSistema honek gas bidezko barbakoa inteligente egiten du. Tenperatura kontrolatzeaz gain, erabiltzaileak App-aren bidez sistema itzali eta programatu dezake, besteak beste. Adibidez, oso erabilgarria da pirolisia egiteko edo 4 sentsore bitarteko tenperaturak monitorizatzeko.\nSkura-k garatutako App-a dagoeneko eskuragarri dago IOS eta Android-erako\nMagic Button-a Bluetooth bidez konektatzen da eta erabat segurua da. Erabiltzaileak ez du inoiz BBQ piztuta ahaztuko, izan ere, 6 ordutara itzaltzeko sistema automatikoa baitauka, eta gehiegizko tenperatura mailara iristen bada ere itzali egingo da. Botoi honi esker, emergentzia kasuetan BBQ modu azkarrean ere itzali ahal izango da aurrealdeko paneletik, eta gainera, manetako kolore desberdinei esker, erabiltzaileak BBQren egoerari buruzko informazioa jaso dezake.\nSkura-k garatutako App-a dagoeneko eskuragarri dago IOS eta Android-erako. Coprecik, Amerikako BBQ fabrikatzaileen elkarteak banatzen dituen Vesta Awards sarietara aurkeztu du berrikuntza hau. Hemendik zorte ona opa diegu.


Museoak ez nau izango | Donostiaren 2016 ertzak\nHasiera » DSS2016EU » Museoak ez nau izango\nBagara, omen, dagoeneko Europako Kultur Hiriburu. Heldu eta hasi da. Argi eta txistu artean hasi ere. Ez kapital bakarra, baina Europako hiriburu, izan bagara. Ordea, eta espektakuluez (edo hauek sortu harrabotsez) harago, Kultura hitzaren esanahi, praktika eta kontraesanez behar baino gutxiago solastu, eztabaidatu, gogoetatu dugu. Hala uste dut. Eta aitzakia edo akuilurik ez zaigu falta izan. Bat ez, hamaika, eta askotarikoak. Ez naiz Tabakalera edo halakoetara egokitu espazioetan jazotakoez ari. Horietan bai, horietan programatu dira gogoeta eta eztabaida. Tabernetako eztabaidak ditut hizpide, eskola atari eta itxaron-geletako eztabaidak, autobusetan dutenak oihartzun. Alegia, kulturalak (kulturaren jabe izateko, kultura hori erosi egin behar dugun herritarren artean, eta ez bitartean, ematen diren eztabaidak. Bestela esanda, Hansel Cerezak haizatu eztabaidaren hedapen eta tamainakoak.\nEgitasmo eta egitarauaren barrutik mintzo da Igor Rezola Dizebi kale-mural ederrak egiteagatik ezagun den Itsasondoko artista. Berari egokitu zioten, antolatzaileen hitzetan, Hormek diote “proiektuaren barruko hormarik ikusgarriena Donostia 2016ren balioak hedatzeko egokitzea”. Eta bertatik egin digu gonbita, murala baino konplexurik gabeko artibismo zuzenaren bidez, “ekimen hauek zertarako egiten diren”, “kulturak hiriburutzan zer paper jokatuko duen”, are “kultur hiriburutza zer den pentsatzeko”. Urumeako igogailuaren paretak proiektuaren ikurra izan behar omen zuen. Kapital irakurri daiteke orain bertan.\nEz bakarra, baina gu ere bagara Europako kapital, esan dugu. Baina kultura, edo zehatzean kaleko arteari buruzko eztabaidaren arreta, eta Dizebi-k gonbitea luzatu arren, Bolonian (Italia) dago. Mundu mailan aski ezagunak dira Blu kale-artistaren muralak; ezagunak bezain preziatuak. Bada, azken asteotan, bere jaioterria den Bolonian egin lan denak ezeztatu (ezabatu) ditu bolondres aritu den herritar talde baten laguntzaz. Genus Bonoiae kultur erakundeak, kaleko arteari buruzko erakusketa zabaldu du banku-etxe baten babesarekin Pepoli Palazioan, eta bertan, kaleko hormetatik erauziak izan diren Blu-ren hainbat lan paratu. Museoak ez nau izango, aldarrikatu du artistak. Ez da halakorik egiten duen lehen aldia. Iragan uztailean, Berlingo Kreuzberg auzoan, gentrifikazioa salatzeko ezabatu bere lan baten arrastoak ikusi ahal izan nituen.\nIlegalitatean ondu da kaleko artearen kultura, ilegalitatea du marka. “Nik kalean lanak egin ohi ditut, batzuetan enkarguak jasotzen ditut, eta nik erabakitzen dut arau horien barnean sartzea, jolas egitea” dio Dizebik egunkari honek jaso erreportajean. Arau horiek dira, hain zuzen ere, gaur egunean eta alderantzizko norabidean baino, kultura egiten dutenak. Kulturaz gogoeta egiteak, kultura aldatzeko aukera ekarri beharko luke bere horretan. Eta ondorioz, arauen aldaketa. Arauak ezbaian jartzea lehenik. Kaleko artea instituzioetatik, eta legen barnean, erabiltzen denean, beste adierazpen batzuk kaleetatik kentzeko erabiltzen dela gehitzen du artistak: “horregatik, kalearen parte diren espresio horiek erreskatatu nahi izan ditut: pintadak eta partxeak. Marginalagoak diren espresio horiek zentrora ekarri nahi izan ditut, kapitalitateko mural baten mailan jarri”. Ez da eztabaidarako puntu makala. Eztabaida ez bada museoko aretoan ematen, bederen.\nMarkel Ormazabalen artikulua, Irutxuloko Hitzan argitaratua.


Jokoak of Jo eta Bildu doan - Page 2\nJokoak of Jo eta Bildu\nFun jokoa non itsasoan arrain txiki bat, arriskuak beteta eta zuk baino askoz handiagoa, besterik nahi arraina jan afaria kudeatu behar duzu. arrain saihestuz eta beste oztopo urrezko txanpon guztiak egin ahal izango dituzu, eta power-ups, askoz errazagoa da abentura honetan egingo biltzeko bitartean. Saiatu distantzia urrunen ahalik joateko.\nPlay joko berri eta oso addictive honetan Atom eta Quark batera. Arakatu espazioa metal intxaurrak guztiak biltzeko espazio laborategi konpontzen, baita bidean aurkituko duzu, eta oztopoak unibertsoaren bidez flotatzen guztiak saihesten atzerritarrei guztiak hiltzea. Begiratu zure energia mailan.\nAtom & Quark: bananduta\nArcade zirraragarria jokoan little ontzi arraro bat gidatzen duzu eta trebetasun asko egin oztopo guztiak aurkituko dituzu joan saihesteko. Kontuz ibili, edozein objektu batekin kolpe txikienak eta jolasten gelditu behar duzu.\nJoko hau lapurra protagonista, baina ez gainontzeko guztiak bezala, lapurra, lapurtu besterik ez zuen gozokiak eta gozokiak haurrei ematen. Laguntza zion bere abentura non sahiestu eta exekutatu duzu; fantasma eta lurk eta oztopoak aterako pantaila osoan zehar guztian saihesten bestelako arriskuak ihes martxan. Ez ahaztu gozokiak ikusten guztiak biltzeko.\nThe terrible pirata Blackbeard altxorra hori uharte osoan banatuta jaso beharko. Laguntza zion uharteko pantailetan bakoitzean ikusten duzu, urrezko txanponak biltzeko mugitu. Baina kontuz, ez da erraza soinuak denean kontuan ibiltzeko dago zerbait oraindik ere izango duzu oinez bada eta ez jokoa galdu duzu gelditzeko bota ahala. etsaiak zure abentura aurkituko duzu Kontuz.\nDr. Atom beste abentura atzera eta hala da bihurrikeriak eginez, une honetan ez da gertatu ezer hegan makina bat asmatu eta konbentzituta jatorra Quark txiki proba hegaldi bat egin. Erakutsi zure gaitasunak Quark laguntzeko sahiestu zaborrak, garabiak eta wrecking pilota pilak, intxaurrak biltzeko aurkitu bitartean pantailan zehar flotatzen.\nduzu kanpoaldeko espazioa bidaiatu eta bakarrik zaude Unibertsoaren erdian eta zirraragarria abentura bat bizitzea. planeta bidaiatzeko planeta grabitatearen bakarrik laguntzen behar duzu. planetak inflexio eta une egokian grabitatearen eta power zure salto egiteko salto lortzeko hurrengo planeta lagunduko dizu behar duzu. Miscalculates jauzi bitxiak espazioan flotatzen biltzeko. Long izango duzu bizirik irauteko?\nzara marrazo Jumpy, itsasotik arrain ahaltsuena. itsasoan harea azpian hodiak arteko aldeak pasatzen gaitasuna igeri egiten duzu. Bildu txanpon guztiak eta harribitxiak ikusten duzu eta zure etsaiak eta oztopoak aurkituko duzu joan duzu saihesteko. Bildu burbuilak sua tiro.\nPlay addictive joko berri Atom eta Quark ditu protagonista! Arakatu espazioa, bildu torlojuak espazio laborategian konpondu eta atzerritar izango bidean topo duzu garaitzeko. Trebeziaz Jokoaren protagonista mugitzen puntuazio altuena lortu, beraz, zure diskoa beat dezakezu.\nBadira hiri hori erortzear dago eta suhiltzaileek deitzen ziren nor blokearen goiko aldean harrapatuta izan diren pertsona guztien erreskatatu dute eraikina da. Suhiltzaile beste jauzi egin eta jasotzea horiek harrapatuta bat trampoline egitea suhiltzaileek eraman behar izan dituzu. Eta beharrezkotzat jo hainbestetan denek erreskatatzeko. Play bada trebetasun erreskatatzea arrakastatsua izango.\nHistoriaurrea itzuli zara, eta norbaitek janaria etxera ekartzea ditu. Aukeratu abentura horretarako aukeratutako nahi baduzu, gizon edo emakume ausart zehaztuko artean aukeratu ahal izango duzu. Adina aukera, etengabe ibiltzera oztopo guztiak gainditzeko eta zure modu agertzen dira, hala nola dinosauro handiak bezain etsai guztiak suntsitu ahal izango duzu.\nFun joko eta apur bat odoltsua. Munstro Trapu airean flotatzen duten altxor guztiak biltzeko eskuratu bota ahal izango duzu. Kontuz pinoiak ibili edo hash egingo.\nErabili geziak itsasoan igeri.\nGlomp itsas bazterrean


Uribe Kostako Mankomunitatea - Landare inbaditzaileen erauztea\nLandare inbaditzaileen erauztea\nUrte askotan apain-kontsumorako jatorri desberdinetako landare mordoa sartuz joan da, baina espezie horien atzean arazo handia dago eta gurengan ondorioak ditu, bai erabiltzaile, bai gure ingurunearekin pertsona arduratsuak garen heinean.\nGure natur ingurunearen ekosistemetan landare exotiko inbaditzaileen ugalketa planetan aniztasun biologikoa galtzeko arrazoi nagusia da. Nazioartean onartuta dagoen egiaztapen zientifikoa da eta Biodibertsitatearen Euskal Estrategia 2008-2015 egiteko diagnostikoan baieztatu da.\nEuskadin biodibertsitatearen egoerari buruzko diagnostikoaren lehenengo ondorioen arabera, beste habitatetatik datozen landare guztietatik 46 espezie inbaditzaile bezala katalogatu dira eta 21 gure ekosistemetarako bereziki kaltegarriak dira.\nGauza bat da landareen natur eboluzioak bere bidea jarraitzea, baina bestea oso diferentea da ezjakintasunetik naturaren ohiko aldaketan parte hartzea. Horregatik, Uribe Kostako Mankomunitatetik ahalegina egin nahi dugu eta zuen kontsultak egiteko tokia eskuratu nahi dizuegu. Halaber, parametro batzuk emango dizkizuegu zuen lorategietan bizilagun ezatsegin horiek ez instalatzeko. Jada instalatu badira, errotik ateratzeko gure eskura dauden tresna guztiak eskaini nahi dizkizuegu.\nLandare inbaditzaileei buruzko txostena (PDF 165KB)\nEl carrizo de la pampa (PDF 397KB)\nCortaderia Selloana (PDF 165KB)\nArundo donax (PDF 65KB)\nAzolla filiculoides (PDF 40KB)\nBaccharis halimifolia (PDF 77KB)\nBuddleja davidii (PDF 58KB)\nCortaderia selloana (PDF 66KB)\nHelianthus tuberosus (PDF 78KB)\nPhytolacca americana (PDF 53KB)\nRobinia pseudoacacia (PDF 44KB)


Bertsozale Elkarteak eta IXA taldeak bertsotan ikasteko tresna digitala egin dute - GARA\nBertsozale Elkarteak eta IXA taldeak bertsotan ikasteko tresna digitala egin dute\nBertsozale Elkarteak eta Euskal Herriko Unibertsitateko IXA taldeak Bertsotarako Arbel Digitala garatu dute elkarlanean. Tresna honek bertsoak sortzeko laguntza eskaintzen die bertsotan ikasten ari direnei. Bi erakundeok etorkizunean ere elkarrekin lanean jarraitu nahi dute, erreminta honekin pozik daudelako.\nArbel Digitalak bertsoak sortzeko laguntza ematen du, errimak bilatuz eta zuzenduz, baita doinua emanez ere. Horrez gain, sinonimoak bilatzen ditu eta neurria zuzentzen du.\nIkasle eta zaleentzat\nTresna berriarekin batera webgune berritua jarri dute martxan, www.bertso-eskolak.com helbidean, Arbel Digitalaz gain bestelako edukiak topatuko ditugu. Bertso-eskolen Mapan Euskal Herri osoan zehar dauden bertso-eskola guztien ezaugarriak eta datu eguneratuak biltzen dira.\nBertsolaritzaren Mapa ere bertso-eskoletako kideek erabiltzeko garatu dute, norberak bere eskualdeko egoeraren irakurketa egin ahal izateko. Herri bakoitzeko agenda, biografiak, datuak, grabazioak, bertso historikoak eta Xenpelar Dokumentazio Zentroak bildutako bestelako informazioa aurkituko dugu bertan.


Hemen zaude: Sarrera » Sare-aldizkariak » Iritzi-muinetik » Papiroflexia\n2003-11-19 / 07:07 / Ibon Sarasola HIZKUNTZA\nLehengo egunean Papiroflexia ikusi nuen letra handietan Berria-n. Ez dira gutxi kirofano, paraninfo bezalako hitzak, nazioarteko itxura izanik ere gaztelaniazkoak soilik direnak.\nGaztelaniazkoak eta, gure arteko zenbaitentzat, euskarazkoak ere bai, dirudienez. Dena dela, ziur nago, askotan, ezjakintasunak bultzaturik erabiltzen direla horrelakoak gurean. Izan ere, idazle batek ezin du ustez nazioartekoak diren hitz guztien etimologia badaezpada ere kontsulatu idazlan bati ekitean. Larriagoa iruditzen zait hiztegigile batek kontsulta hori ez egitea hitz bat hiztegian paratu baino lehen.\nSasi-nazioartekoa da papiroflexia delakoa: frantsesez origami da, eta orobat ingelesez, alemanez, italieraz, nederlanderaz, hungarieraz, txekieraz eta abarrez eta abarrez. Jakina denez, paperezko irudiak egiteko arte hau japoniarrena da jatorriz –"papera tolestu" esan nahi du origami-k–, eta Europako hizkuntzek jatorrizko hitza hartu izan dute jardun edo artearekin batera.\nEz horrela espainolek: nahiago izan dute bidutzi bat asmatu, papiro-ri –papel ez zen, antza, aski jasoa– ezer ez den flexia xelebre bat erantsiz.\nHoriek horrela, badirudi ez duela inolako zentzurik euskaraz papiroflexia delako hori erabiltzeak. Katalanek bederen baztertu dute gaztelaniaren eragina kontu honetan, eta eskuarki origami erabiltzen dute gaur egun. Ezin dugu guk beste horrenbeste egin?\n(IBON SARASOLA hizkuntzalaria eta euskaltzaina da)\nTolesgintza, tolesturagintza edo plegugintza\n2003-11-20 / 18:10 / Raul Iglesias\nBat nator Ibon Sarasolarekin eta nik ere uste dut origami erabili beharko genukeela nazioarteko hitza da eta.\nHalere, nik ez dakit zergatik ezin ditugun beste hitz batzuk erabili. Niretzat jatorragoak direnak: "tolesgintza", "tolesturagintza" edo "plegugintza".\nBa al dute hitz hauek ezberdintasunik origami hitzarekin alderatzen baditugu??\n2003-11-27 / 08:34 / Pello Elorza\nPapiroflexiaren gainean nire iritzia eman nahi nuke.\nDirudienez origami hitza da jatorrizko hiztunek zaletasun hori izendatzeko erabiltzen duten hitz eta hori berori erabiltzearen bidetik jotzen du Ibon Sarasolak.\nBaina berak dio hitz horren esanahia papera tolestu-edo dela. Beraz, eta jatorrizko hitza erabiltzeari inolako oztoporik jarri gabe, ez al dugu geure eskura beste bat ere: paper-tolestaketa, esate baterako?\nHurrengora arte, zerrendakideok.\n(PELLO ELORZA URIBESALGO Azpeitiko Udal Euskaltegiaren zuzendaria da)


1950eko Italiako Giroa - Wikipedia, entziklopedia askea.\n1950eko Italiako Giroa Itzuli Handi honen 33. edizioa izan zen. 1950eko maiatzak 24 eta ekainak 13 artean ospatu zen, 3981 kilometroko ibilbidea eginez 18 etapatan banatuta, garaileak batez beste 33,816 kilometro orduko abiaduran bete zituenak. Lasterketa Milanen hasi eta Erroman amaitu zen.\n105 txirrindularik hasi zuten proba eta 75ek amaitu zuten.\nFausto Coppiren oposiziorik gabe, 9. etapan eroriko baten ondorioz zenbait saihets hautsita erretiratu behar izan zuena, Hugo Koblet suitzarra izan zen Italiako Giroa irabazi zuen lehen ez italiarra, sailkapen nagusian bost minutu baino gehiagogatik Gino Bartali garaitu ondoren, beste behin bigarren izan behar izan zuena.\n1.a Milan-Salsomaggiore 225 Italia Oreste Conte Italia Oreste Conte\n2.a Salsomaggiore-Florentzia 245 Italia Alfredo Martini Suitza Fritz Schaer\n3.a Florentzia-Livorno 148 Italia Olimpio Bizzi Suitza Fritz Schaer\n4.a Livorno-Genova 216 Italia Antonio Bevilacqua Suitza Fritz Schaer\n5.a Genova-Turin 245 Italia Franco Franchi Suitza Fritz Schaer\n6.a Turin-Locarno 220 Suitza Hugo Koblet Suitza Fritz Schaer\n7.a Locarno-Brescia 293 Italia Luciano Maggini Italia Alfredo Martini\n8.a Brescia-Vicenza 214 Suitza Hugo Koblet Suitza Hugo Koblet\n9.a Vicenza-Bolzano 272 Italia Gino Bartali Suitza Hugo Koblet\n10.a Bolzano-Milan 294 Italia Mario Fazio Suitza Hugo Koblet\n11.a Milan-Ferrara 251 Italia Adolfo Leoni Suitza Hugo Koblet\n12.a Ferrara-Rimini 144 Italia Antonio Bevilcaqua Suitza Hugo Koblet\n13.a Rimini-Arezzo 244 Italia Luciano Maggini Suitza Hugo Koblet\n14.a Arezzo-Perugia 185 Suitza Fritz Schaer Suitza Hugo Koblet\n15.a Perugia-L'Aquila 185 Italia Giancarlo Astrua Suitza Hugo Koblet\n16.a L'Aquila-Campobasso 203 Italia Fiorenzo Magni Suitza Hugo Koblet\n17.a Campobasso-Napoli 167 Italia Annibale Brasola Suitza Hugo Koblet\n18.a Napoli-Erroma 230 Italia Oreste Conte Suitza Hugo Koblet\n1. Hugo Koblet Suitza 117h 28' 03s\n4. Ferdi Kubler Suitza + 8' 45"\n1. Hugo Koblet Suitza -\n1949ko Italiako Giroa Italiako Giroa\n1950eko maiatzak 24 eta ekainak 13 artean ospatua Ondorengoa\nOrriaren azken aldaketa: 4 apirila 2020, 13:23.